Pemuda Melayu Ini Berkongsi Bagaimana Beliau Travel Sambil Bekerja Di New Zealand

Ramai juga di kalangan kita yang sering berfikir nak travel mesti ada duit. Hakikatnya jika pandai cari peluang, tak ada duit pun masih boleh travel asalkan rajin dan sanggup.

Minggu ini Vocket Travel ingin berkongsi dengan anda pengalaman seorang anak muda Malaysia yang pernah bekerja sambil travel di New Zealand.

Ikuti temubual saya bersama Syafiq di bawah.

Vocket: Hi Syafiq. Boleh berikan sedikit latar belakang? Nama, pekerjaan dan pendidikan?

Syafiq: Nama saya Muhd Syafiq Bin Idris berumur 27 tahun berasal dari Banting, Selangor. Sejak di peringkat Universiti dahulu, saya memang minat untuk mengembara.

Saya merupakan bekas pelajar Universiti Tenaga Nasional jurusan Ijazah Kepujian Kejuruteraan Sivil. Saya tamat pelajaran pada tahun awal tahun 2012.

Sekarang saya bekerja dengan sebuah syarikat gas dan minyak di Kaherah, Mesir.

Weekend di Tekapo bersama rakan sekerja dari Jerman dan France

Vocket: Saya di fahamkan Syafiq pernah bekerja sebagai pemetik buah. Boleh kongsikan di negara mana dan buah apa yang di petik?

Syafiq: Terdapat sedikit kesilapan di sini kerana saya tidak bekerja sebagai pemetik buah akan tetapi saya bekerja sebagai Storeperson di New Zealand.

Job scope saya adalah secara ringkasnya, pemunggah barang di dalam kontena dari jam 6.30 pagi hingga 5 petang.

Kerja ini dikategorikan sebagai kerja berat dan menggunakan fizikal. Setiap hari kami mengangkat beratus-ratus kotak seberat 5Kg-40KG,

Syafiq: Saya bekerja sebagai storeperson di sebuah gudang di Rolleston, kira-kira 30 minit dari Bandar Christchurch.

Saya mula bekerja pada bulan Jun 2012 sehingga hujung bulan Oktober 2012. Nama syarikat tersebut adalah “The Warehouse”. Kalau di Malaysia, The Warehouse ni umpama Giant dan Tesco.

Warga Lincoln ketika First snow fall pada winter 2012.

Vocket: Bagaimana Syafiq dapat lakukan kerja ni? Adakah melalui holiday visa? Jika ye boleh terangkan bagaimana untuk memohon holiday visa bagi warganegara Malaysia?

Syafiq: Mungkin ramai yang tidak tahu, setiap tahun (January) rakyat Malaysia berumur bawah 30 tahun adalah layak untuk memohon Visa “Working Holiday” di New Zealand.

Apakah itu Working Holiday Visa? Ia merupakan Visa yang membenarkan kita untuk melakukan apa-apa seasonal work (kerja-kerja bermusim) di New Zealand seperti memetik buah, pruning, mengembala kambing, operator di kilang susu dan lain-lain pekerjaan yang berkonsepkan “Seasonal Work”.

Tempoh sah Visa ini adalah selama 6 bulan, setelah tamat tempoh 6 bulan pemegang visa ini layak untuk memohon extension selama 3 bulan dengan syarat Working holiday maker tersebut pernah melakukan seasonal work selama 6 bulan dengan 2 syarikat berasingan.

Bermakna usia satu pekerjaan mestilah mencapai 3 bulan, kemudian beralih ke pekerjaan seasonal yang lain selama 3 bulan.

Visa ini hanya terhad kepada 1,250 rakyat Malaysia sahaja setahun. Permohonan dibuka pada bulan January setiap tahun. Permohonan boleh dilakukan secara online di website imigresen New Zealand di www.immigration.govt.nz.

Bayaran yang dikenakan adalah sekitar 160NZD-190NZD

Berikut adalah syarat kelayakan untuk memohon Visa ini :

To be eligible you must:
 • Be a citizen of Malaysia and have a passport from Malaysia that is valid for at least three months after your planned departure from New Zealand
 • Be at least 18 and not more than 30 years old
 • Not bring children with you
 • Hold a return ticket or sufficient funds to purchase such a ticket*
 • Have a minimum of NZ$2,250 available funds to meet your living costs while you are here
 • Meet our health and character requirements
 • Be coming to New Zealand to holiday, with work or study being secondary intentions for your visit, and
 • Not have been approved a visa under a working holiday scheme before.

Sambutan hari raya aidilftri bersama penduduk Malaysia di Lincoln.

Rumah milik Abang Ferus, juga tempat saya menumpang selama berada di New Zealand.

Vocket: Bagaimana pula untuk dapatkan kerja di sana? Adakah melalui ejen atau buat kajian sendiri atau melalui rakan?

Syafiq: Saya mendapat kerja di New Zealand dengan sendiri. Banyak website yang mengiklankan jawatan-jawatan kosong di NZ. Tidak sukar untuk mendapatkan pekerjaan di New Zealand asalkan tidak memilih kerja.

Rata-rata Working Holiday maker yang datang ke New Zealand terdiri dari negara-negara seperti Brazil, Chile, Germany, France, Peru, Argentina, Taiwan, Malaysia dan UK.

Antara website yang banyak membantu dalam mencari pekerjaan adalah BackpackerBoard.co.nz  dan Trademe.co.nz.

Majoriti Working Holiday Maker adalah backpackers dari seluruh dunia. Untuk penginapan, saya bersama dua orang rakan menyewa sebuah bilik di Lincoln, tinggal bersama keluarga Encik Ferus Syah dan isterinya yang ketika itu belajar di Lincoln University.

Keluarga inilah yang sangat banyak membantu saya dan kawan-kawan sepanjang berada di New Zealand.

Vocket: Berapa anggaran gaji yang Syafiq perolehi?

Syafiq: Gaji yang diperolehi adalah sekitar 14.50 – 15.00 NZD sejam. Waktu bekerja sehari 8 jam hingga 10 jam.

Vocket: Ada pesanan atau tips penting yang ingin disampaikan kepada mereka yang berminat nak lakukan kerja macam ni?

Syafiq: Working Holiday di New Zealand adalah bagi orang-orang yang survival dan sihat secara fizikal dan mentally prepare untuk buang sikap ketuanan.

Secara jujur saya sangat gembira bekerja di New Zealand walaupun hanya sebagai kuli, tetapi suasana bekerja yang sangat friendly, penuh dengan gelak tawa dan perbualan dari rakan-rakan sekerja yang datang dari seluruh pelusuk dunia.

Kerja-kerja bermusim dikategorikan sebagai kerja berat, banyak menggunakan fizikal. Setiap hari saya mengangkat beratus-ratus kotak seberat 15KG-40KG.

Pernah beberapa kali saya mengosongkan kontena 40 kaki dipenuhi peti ais besar.

Vocket: Ada peristiwa kelakar sepanjang bekerja sebagai pemetik buah?

Syafiq: Terlalu banyak peristiwa kelakar dan kenangan indah sepanjang bekerja di New Zealand.

Antara yang kelakar tetapi sangat bermakna bagi saya apabila rakan sekerja tempatan berbangsa Maori yang cuba berpuasa bersama saya dan rakan-rakan lain beragama Islam pada bulan Ramadhan.

Beliau sangat hairan bagaimana kami, umat islam mampu tidak makan dan minum sepanjang hari walaupun melakukan kerja-kerja berat. Beliau hanya mampu berpuasa setengah hari sahaja.

Bekerja di NZ adalah pengalaman yang tidak akan saya lupakan, its the best thing I have ever done. Setiap minggu saya dan rakan-rakan akan pergi travel ke pelbagai tempat di sekitar Pulau Selatan New Zealand.

Tidak lupa juga, saya sering mengembara bersama kawan-kawan dari Chile, Germany dan France.

Vocket: Ada peristiwa ngeri atau menakutkan yang terjadi sepanjang bekerja di sana?

Vocket: Bagaimana pula dari segi pengalaman rakan-rakan lain yang bekerja sebagai pemetik buah? Ada tak antara mereka yang bekerja secara tidak sah (illegal) dan apakah yang terpaksa mereka lalui (jika ada)

Syafiq: Tiada yang bekerja secara tidak sah kerana sebelum bekerja kita peru mendaftar sebagai pembayar cukai.

Ramai kes pekerja haram sekiranya ditangkap mereka akan di hantar pulang dan disenarai hitam untuk memasuki New Zealand dan Australia.

Baca lagi: Pernah Tinggal Di New Zealand, Lelaki Ini Menjumpai Satu Tip Untuk Tampil Ceria Di Tempat Kerja

LIKE dan FOLLOW Vocket di Facebook serta Instagram


Syafiq Yusof Terkilan Tetapi Pasrah Zhafvlog Beri ‘Rating’ 1/5 Untuk Special Force: Anarchy

Siri Original dari Malaysia, Special Force: Anarchy  yang diarahkan pengarah muda prolifik, Syafiq Yusof kini sudah ditayangkan secara eksklusif di Disney+ Hotstar sejak 14 Januari.

Siri Original tujuh episod ini mengikuti perjalanan Iman iaitu dibintangi oleh pelakon jelita Puteri Aishah, seorang pegawai polis muda yang berani dari sebuah negara fiksyen, Tenggara dalam menyiasat sebuah kes rompakan bank terancang.

Selepas episod pertama ditayangkan ketika sesi pra-tonton bersama media, ramai yang memberi kritikan termasuklah pengkritik filem penuh kontroversi, Zhafvlog. Zhaf hanya memberikan rating 1/5 untuk siri terbaru arahan Syafiq tersebut.

Projek High Special Force:Council AnarchyAstro Go Disney+ Hotstar

Rating 1st Eps: Rating 1st Eps:5/5 Infinity Stars ⭐ 1/5 Shit 💩 pic.twitter.com/axCuU4QfU6

— Top 10 Movies 2022 by (@zhafvlog) January 13, 2023

Dalam satu perkongsian yang telah dipadam, Syafiq rasa kecewa dan sedih dengan rating yang diberikan. “Zhaf tak boleh dibeli, tak boleh dibeli dengan duit mahupun dengan jiwa. Semua orang industri tahu perkara ini. Itu satu benda yang aku hormat dengan dia, tak boleh dinafikan,” ujar Syafiq di laman Twitternya.

“Jujur aku tak sangka orang yang boleh ‘rate’ Mat Kilau 5/5 bintang, boleh ‘rate’ karya aku kali ni 1/5 ‘s***’! Serendah itu Zhaf? Tak apa, aku terima ulasan kau dengan hati yang terbuka. Lain orang, lain cita rasa. Terima kasih hadir tayangan perdana episod pertama Special Force Anarchy,” luahnya.

Bagaimanapun, adik kepada Syamsul Yusof itu kemudiannya memadam ciapan tersebut dan memuat naik ciapan baharu yang mengatakan sepatutnya dia terima segala kritikan terhadap karyanya.

Aku memang sepatutnya terima segala kritikan terhadap karya aku. Akan terus perbaiki kesilapan-kesilapan dalam karya di masa akan datang. Maaf semua 🙏

— Syafiq Yusof (@syafiqyusof) January 15, 2023

Bukan itu sahaja, dia akan terus perbaiki kesilapan-kesilapan dalam karyanya di masa akan datang serta memohon maaf di atas kesilapan yang dilakukan.

Dalam video terkini Zhaf di YouTube, beliau berkata ada sebab tersendiri mengapa beliau memberi rating rendah untuk episod pertama siri itu. Beliau sebenarnya mempunyai expectation yang tinggi untuk siri Special Force: Anarchy tetapi tidak merasai ‘wow factor’ siri tersebut dalam episod pertama.

Special Force: Anarchy turut dibintangi oleh penyanyi, komposer dan artis legenda Dato’ M. Nasir sebagai Umar, yang merupakan dalang di sebalik rompakan Bank Tenggara serta ketua kumpulan Anarki.

Drama bersiri ini turut membariskan bintang-bintang tersohor seperti Hasnul Rahmat, Alvin Wong, Johan As’ari serta Fify Azmi (pemenang anugerah ‘Pelakon Harapan Wanita Terbaik’ pada Festival Filem Malaysia ke-31), Chacha Maembong, Yusuf Bahrain, Anas Ridzuan, Elizabeth Tan, Dynas Mokhtar, dan Steve Yap.


Tak Sangka Lelaki Ini Antara Pengumpul Kasut Adidas Yang Dikenali Di Dunia

Saya minat kasut Adidas. Tapi tak sangka ada pengumpul tegar koleksi kasut-kasut Adidas di Malaysia sehingga dia tersenarai di dalam buku collectors Adidas di United Kingdom untuk rujukan peminat Adidas di seluruh dunia.

Tanpa membuang masa lagi, saya mahu mengajak anda mengenali si dia ini. Nama di Facebook ialah Amy Syah Faiz, berusia 29 tahun dan berasal dari Tanjong Karang, Selangor.

Soalan pertama saya berkisar kepada kisah cinta pertamanya terhadap kasut keluaran Adidas.

“Ia bermula semasa saya berumur 16 tahun, ketika itu saya mendapat hadiah daripada pakcik saya. Sepasang “Adidas Samba” adalah kasut adidas pertama saya.

Saya mula meminati kasut Adidas, namun kerana harga yang agak mahal dan saya masih bersekolah saya hanya simpan impian untuk membeli.

Semasa di universiti saya telah mula membeli beberapa pasang sebagai koleksi. Dan bermula 4 tahun lepas selepas saya agak stabil dalam pekerjaan saya mula serius mengumpul kasut Adidas.

Ia saya gambarkan sebagai satu passion more than a hobby. Perasaan suka dan sayang membuatkan saya mengumpul kasut Adidas.

Bermula dengan kasut-kasut general release, kemudian limited edition, vintage Adidas dan collectable item.

And yes some of my shoes are limited release di Eropah dah susah untuk masuk ke malaysia. Ramai kenalan di Eropah membantu, dan juga collectors di sana.

And yes some of them dengan bantuan Dr Nadzirah herself,” gelak Syah Faiz apabila menyebut nama kawannya itu.

Dr Nadzirah aka my ex-housemate lah yang memperkenalkan Syah Faiz kepada saya. Menurut Nadzirah:

“Amy Syah Faiz macam collector tegar kasut Adidas and dia dah ada lebih 50 pasang kasut. Kasut dia ada macam-macam and paling vintage ada yang datang dari 1970s. Sebenarnya Adidas ini ada scene yang agak besar di kalangan footballers fans kat Malaysia ini.”

Ayat Nadzirah inilah yang buat saya nak tahu mengapa Syah Faiz memilih jenama Adidas, sedangkan banyak lagi jenama kasut lain yang tak kurang popular dan hebat.

“Yes, setiap jenama ada kelebihan masing-masing. Saya tertarik dengan sejarah Adidas oleh founder Adidas, Adolf Dassler. And saya tertarik dengan Adidas kerana design and shape lebih menepati kepada minat dan citarasa saya. Then, Adidas sering dikaitkan dengan football culture, fanatic football gear, and famous athlete,” jelas Syah Faiz.

“Nowdays pun semakin ramai new collector yang wujud dalam dunia, and tak sangka now in Malaysia Adidas dah seperti fenomena.”

Serius? Terus saya tanya ada atau tak komuniti Adidas collectors di Malaysia ini dan jawapan Syah Faiz telah menyebabkan satu lagi artikel akan ditulis di The Vocket kelak.

“Banyak jugak groups pecinta Adidas di Malaysia. Antara yang terbaik adalah Adidas Trefoil Malaysia. Which community yang saya dan beberapa orang di Malaysia tubuhkan bersama.

Kami juga baru saja berjaya buat event “Three Stripes Maniac” pada awal Januari lalu di mana group kami berjaya kumpulkan hampir 600 pasang kasut Adidas pelbagai jenis, limited, vintage dan lain-lain untuk buat show kepada umum.”

Ini antara kasut didalam expo kami Januari lalu. Ia milik seorang peniaga bundle di Campbell Kuala Lumpur

Kalau anda peminat kasut Adidas, pasti sukakan komuniti sebegitu. Anda boleh join group tersebut di Facebook secara percuma tanpa syarat yang ketat.

Tapi terdapat satu lagi group rahsia yang hanya dapat menyertainya di atas jemputan sahaja. Mereka terdiri dari true collector di Malaysia.

Rentetan dari kisah true collector, Syah Faiz menceritakan bagaimana dia dimasukkan ke dalam sebuah buku collector yang dijayakan oleh sebuah group rahsia true collectors yang berpengkalan di United Kingdom.

Buku itu bertajuk ‘Adidas Only Addiction’ (AOA). Ramai true collectors dari seluruh dunia disenaraikan di dalam buku AOA termasuk Syah Faiz dan 4 orang Malaysia lagi.

Syah Faiz bertuah dan berbangga kerana di muka surat hadapan terdapat gambar koleksi kasut berserta namanya.

Dia tidak pasti bagaimana dia boleh terpilih untuk disenaraikan di dalam AOA itu. Tapi mungkin sebab admin secret group yang telah mencalonkan dirinya berdasarkan pemerhatian dan perkembangan Syah Faiz.

Ia juga boleh jadi kerana Syah Faiz memaparkan segala koleksi kasut Adidas miliknya di satu akaun Instagram khas iaitu @adiadisyah. Ini kerana menurut Syah Faiz, perbualan berlaku di situ sehingga dia dijemput masuk ke dalam group rahsia tersebut.

Di dalam Instagram tersebut terdapat pelbagai jenis, corak dan warna kasut-kasut Adidas.

Melihat kepada koleksi Syah Faiz ini, dia merupakan pengumpul koleksi kasut dari pelbagai jenis Adidas. Ini menunjukkan Syah Faiz tidak cenderung terhadap satu-satu jenis kasut atau kumpulan kasut sahaja.

“My collection terdiri dari wide rage of version, running series, vintage series, limited and collaboration series. Ramai collector yang jenis fokus kepada sesuatu version, namun saya lebih suka untuk pergi menyeluruh,” jelas Syah Faiz tentang koleksinya.

Berikut adalah koleksi kasut Adidas yang begitu berharga bagi Amy Syah Faiz:

Most my running series ialah collaboration series di mana Adidas berkerjasama dengan beberapa jenama (contoh: A Bathing Ape, Footpatrol, Solebox) untuk hasilkan design kasut.

Kebiasaannya collaboration series adalah limited dan sukar di dapati. Gambar di atas adalah sebahagian dari runner series collaboration yang paling bernilai bagi saya.

Saya juga mempunyai koleksi vintage Adidas yang di manufactured pada tahun 70-an dan 80-an yang di buat dari Perancis, Jerman Barat, Yugoslavia dan lain-lain.

Vintage sukar untuk didapati kerana ia barang lama dan harga kadang-kadang sangat mahal boleh mencecah hampir ribuan ringgit.

Kalau dilihat gambar di atas yang warna kuning itu adalah Adidas Malmo. Saya menunggu satu tahun lebih untuk memujuk previous owner untuk menjualnya. Akhirnya saya berjaya memilikinya, namun hanyalah dengan deal menukar 2 pasang kasut vintage saya (swap) untuk mendapatkannya. Namun ia sangat berbaloi.

Vintage city series (dibuat atas nama city, contoh: Adidas London, Adidas Brussel, Adidas Malmo, Adidas Stockholm) adalah paling popular di kalangan collector dan harganya yang sangat mahal dan sukar di dapati.

Most of my vintage collection saya dapat dari seluruh dunia. Ada dari penjual di Malaysia, dan juga dari collectors luar negara.

Limited series kegemaran saya adalah 1/500 Series. Series ini hanya ada 500 pasang yang dibuat dan dijual di dalam dunia.

So, only lucky 500 sahaja dapat memiliki kasut ini.Total ade 6 jenis. Namun saya hanya berjaya peroleh 4 pasang dan masih lagi berusaha untuk mendapatkan another 2.

To be honest semakin hari semakin sukar untuk memperolehinya kerana harga koleksi ini semakin melambung. Untuk brand new 1/500 boleh mencecah 500 pound sterling tahun ini.

Nasiblah saya beli all 4 semasa harganya belum menggila dan dibantu oleh rakan saya yang belajar jurusan pergigian di Ireland ketika itu, Dr. Nadzirah.

Sebenarnya lebih mudah membeli dari luar negara dari beli online di Malaysia.

Ini pula antara yang special for me. Saya jumpa Adidas ini semasa saya outstation kerja di Tokyo, Jepun.

Tidak berniat untuk mencari pun. Pada waktu itu saya sedang mencari kedai untuk makan tengahari \dan tiba-tiba ternampak sebuah kedai menjual pelbagai jenis kasut dan seperti biasa saya masuk dan tengok jika ada barang menarik.

Then jackpot! Saya nampak Adidas Adicolor (collectable item, which you can paint your Adidas yourself *tapi saya tak warnakan lah, sayang hehehe).

Then saya terus beli dan pulang dengan kelaparan sebab duit yang bawa time tu cukup-cukup pula untuk beli kasut itu. Sangat besar dan berat, tapi saya gigih juga bawa naik train and balik ke hotel di Chiba. Tapi it is worth it!!!!

Menurut Syah Faiz dia banyak membeli kasut-kasut Adidas menerusi online. Jika susah nak dapat di Malaysia, dia akan mencarinya di kedai online luar negara. Selain itu, dia juga membelinya melalui ramai pengumpul koleksi Adidas di Facebook Group.

Semakin wide connection, semakin lebih senang nak beli rare item ini

Sebelum sesi temubual ini berakhir, saya bertanyakan satu soalan yang pastinya ada di kalangan akan menyebut tentangnya iaitu: “Membazir jer collect benda-benda macam ini”.

“Adidas meletup market around 2-3 tahun ni. Maybe antara sebab why people collect Adidas. Macam emas, beli dengan harga RM500, around 2-3 tahun boleh naik sampai RM2000 depend on how rare they are.

But passion lebih bernilai dari wang ringgit. Kadang-kadang satu kepuasan yang tak dapat dibeli dengan wang ringgit.

Tapi as I mention earlier, shoe game if you play well, boleh jadi kaya-raya. Like harga akan always naik, and new comers will always exist.

Lebih-lebih lagi sekarang ramai peminat-peminat bola di Malaysia yang terikut culture ultras and hooligan European countries di mana most of them wearing Adidas shoe to stadium.

So bagi saya, money come second after passion. Sesuatu kepuasan yang susah digambarkan. Tapi to be honest la, kalau luck memang jadi investment.”


Syahmi Sazli Sedih Lepaskan Kereta Kesayangan, Mercedes-Benz G350D Jadi Pengganti

Nama ‘Syahmi Sazli’ bukanlah asing di dalam industri hiburan tanah air, beliau merupakan antara tulang belakang utama yang mencipta nama bersama pasukannya melalui beberapa siri video YouTube seperti ‘Baso Jate Pilih Rupo’, ‘Drama Spontan‘ dan sebuah filem pecah panggung ‘Mael Totey The Movie‘.

Baru-baru ini beliau meluahkan rasa sedih melalui hantaran Instagram @syahmisazli apabila terpaksa melepaskan dua buah kenderaan kesayangannya, sebuah Toyota Alphard dan Honda Jazz kepada pemilik baharu.

A post shared by Syahmi Sazli (@syahmisazli)

Menerusi komen-komen yang dikongsikan warganet, mereka menyatakan Honda Jazz berwarna kuning hitam itu paling banyak memberikan kenangan sentimental-value kepada Anissa Faizul, isteri kepada Syahmi.

Bagaimanapun, orang ramai memberikan kata-kata semangat dan mengucapkan tahniah kepada pasangan suami isteri itu kerana berjaya memiliki sebuah Mercedes-Benz G350D pada awal bulan ini.

Dalam satu hantaran Instagram Anissa, dahulu Syahmi pernah menolak untuk memiliki kereta SUV yang bernilai RM1 juta (untuk model baharu) itu. Bagaimanapun, setelah test-drive untuk kali pertama, Syahmi berubah fikiran untuk membelinya sebagai satu hadiah untuk diri mereka setelah sekian lama berkecimpung dalam dunia perniagaan.

A post shared by Anissa Beauty (@anissafaizul)

♬ original sound – Syahmi Sazli – Syahmi Sazli

Syahmi turut berkongsi sedikit rupa baharu selepas melakukan modifikasi terhadap SUV mewah  itu dengan mengubah roda, gril dan lampu hadapannya menerusi satu video TikTok. Rata-rata ramai warganet memuji jentera baharu beliau yang nampak segak ala-ala ‘Mafia’.

Untuk makluman, Syahmi Sazli membina pengaruh kira-kira 5 tahun di YouTube yang kini sudah mencecah 2.72 juta pengikut sebelum meluncurkan filem pertamanya, ‘Mael Totey The Movie‘.

*Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Orang ramai memuji Syahmi kerana menghadiahkan motosikal kepada Yoe dan Bedol atas kejayaan filem pecah panggung mereka. Baca lebih lanjut melalui pautan di bawah.

Netizen Tumpang Gembira Lihat Syahmi Sazli Hadiahkan Yamaha Y15ZR Buat Yoe Dan Bedol

11 Perkara Usahawan Boleh Pelajari Daripada Kejayaan Mael Totey The Movie

Mengaku Tonton Mael Totey Secara ‘Haram’, Penonton Ini Minta Maaf Pada Syahmi Sazli


Aksi Terjun Peserta Sukan SEA 2015 Yang Gagal. Serius LOL

Saya tonton gif terjunan peserta sukan SEA 2015 ini berkali kali. Dan saya masih tonton lagi.

Semua orang tahu yang sekarang sedang berlangsung sukan SEA 2015 di Singapura. Pada 7 Jun 2015, dua penerjun dari Filipina telah mempersembahkan satu terjunan yang fail semasa acara terjun 3m papan anjal lelaki.

Ini ialah kawan sepasukannya dan mungkin sedang kuat troll beliau.

Tonton video di bawah pada minit ke 36:08 dan 41:10. Jangan ketawa.

LIKE dan FOLLOW Vocket di Facebook serta Instagram


Pengalaman Sewaktu Travel Bawa Lelaki Ini Jana Pendapatan Lumayan Melalui AirBnB

Beberapa minggu lepas Vocket telah berkongsi kisah seorang gadis dari USA yang menjana pendapatan melalui AirBnB sambil mengembara.

Baca: Rahsia Bagaimana Gadis Ini Travel Sambil Jana Pendapatan Melalui AirBnB

Hakikatnya kisah seperti ini tidak hanya berlaku di luar negara, tetapi juga di Malaysia. Mungkin kisah lelaki ini sedikit berbeza tapi beliau juga seorang yang suka mengembara, menjana pendapatan melalui AirBnB, dan merupakan seorang ahli sukan payung terjun berlesen (skydiver).

Ikuti temuramah saya bersama Syahnaz Akhtar Mat Ali serta kisah menarik beliau semenjak terlibat dan menjana pendapatan melalui AirBnB.

Vocket: Hi Syahnaz. Boleh berikan sedikit info latar belakang seperti nama, umur, status perkahwinan, pendidikan dan kerjaya / perniagaan?

Syahnaz: Nama saya Syahnaz Akhtar Mat Ali, telah berkahwin dan mempunyai 5 orang anak. Seorang graduan daripada Universiti Islam Antarabangsa Malaysia (UIAM) dan tidak pernah terfikir pun untuk dapat peluang ke luar negara.

Saya memulakan kerjaya sebagai seorang Jurutera Sistem di salah sebuah syarikat Teknologi Maklumat (IT) di Kuala Lumpur. Banyak syarikat IT pada waktu itu tumbuh seperti cendawan tetapi tidak dapat bertahan lama termasuklah syarikat di mana saya bekerja.

Pekerja syarikat diberhentikan beramai-ramai setahun kemudian kerana faktor kewangan sebelum ia ditutup.

Vocket: Sejak bila Syahnaz mula minat travel? Adakah kerana keluarga juga suka travel atau kerana faktor lain?

Syahnaz: Saya mula meminati aktiviti travel di usia yang agak lewat juga, hanya setelah memasuki alam pekerjaan. Mungkin ketika di universiti dulu, saya kurang pendedahan bagaimana untuk travel dengan bajet yang rendah.

Pada zaman itu Facebook, Twitter dan Instagram pun belum lagi wujud. Ketika itu juga, konsep penerbangan tambang murah di Malaysia belum lagi diperkenalkan.

Kalau sudah ada AirAsia pun, belum tentu saya mampu ‘berfikir panjang’ untuk beli tiket penerbangan dan pergi mengembara kerana tiadanya pengalaman.

Setelah diberhentikan kerja, saya telah mendapat pekerjaan sebagai Pegawai Penyelidik (kontrak) di Tourism Malaysia dan ditempatkan di Bukit Kayu Hitam, Kedah.

Ketika bekerja di sanalah saya dan beberapa orang rakan mendapat peluang untuk pergi bercuti ke Phuket kerana dijemput oleh Pengarah Tourism Malaysia di sana.

Itulah juga pengalaman pertama saya menaiki pesawat dari Hat Yai ke Phuket dengan perasaan yang penuh keterujaan. Sejak dari itu, saya mula menanam minat untuk menjadikan aktiviti travel sebagai salah satu minat saya.

Vocket: Adakah travel adalah hobi Syahnaz? Masih ingat trip pertama ke mana?

Syahnaz: Setelah ditawarkan memasuki perkhidmatan awam, saya banyak melihat peluang yang boleh digunakan untuk travel dengan kos yang rendah. Salah satunya ialah melalui kursus yang dipohon/ditawarkan oleh majikan ataupun pihak luar.

Setelah trip pertama ke Phuket, pengalaman kedua yang paling tidak dapat dilupakan ialah travel ke Jepun selama hampir sebulan di bawah tajaan pihak JICA (Japan International Cooperation Agency).

Saya amat bersyukur kerana ketika penempatan saya di Kementerian Luar Negeri, saya diberi peluang untuk berkhidmat di Kedutaan Besar Malaysia di Moscow, Rusia selama dua tahun setengah. Sewaktu di sanalah saya berkesempatan untuk travel bersama keluarga ke beberapa negara Eropah.

Saya turut berpeluang mengiringi Duta Besar Malaysia ke bekas negara Soviet iaitu Belarus dan Armenia atas urusan rasmi. Setakat ini saya telah berjaya sampai ke 20 buah negara dan berazam untuk pergi ke lebih banyak tempat dengan izin Allah.

My first ever experience, to jump from the height of 4000m and fly like a bird!!

Located about 100 km from Moscow. At this dropzone, the aircrafts can do up to 100 loads a day and as much as 2000 jumps are performed every day.

Vocket: Selain daripada mengembara, Vocket difahamkan Syahnaz juga meminati sukan skydiving. Sejak bila terlibat dalam sukan ini dan apakah yang mendorong anda?

Syahnaz: Saya terlibat dalam sukan skydiving secara tidak sengaja sebenarnya. Ketika tahun terakhir berada di Rusia, saya dimaklumkan adanya tempat untuk aktiviti skydiving di bandar Kolomna yang letaknya hampir 2 jam memandu dari Moscow.

Setelah mencuba tandem skydiving, saya menjadi sangat teruja dan tidak lama kemudian mengambil keputusan untuk ke sana lagi bagi mengikuti kursus Accelerated Free Fall (AFF) pula.

Saya diberi latihan sehingga mahir untuk terjun secara solo dan seterusnya berpeluang mendapatkan lesen A. Lesen ini membolehkan seseorang skydiver melakukan terjunan di mana-mana dropzone di seluruh dunia.

Setelah pulang ke Malaysia, saya nekad untuk meneruskan aktiviti skydiving bagi mendapatkan lesen tersebut.

Mission accomplished! Finally, I managed to earn my A license from APF without any problem. Thank you to Amar Aziz for all arrangement made from day 1 until day 4 at Moruya DZ. It was really awesome!

Kapten Amar Aziz lah yang banyak membantu saya mencapainya dengan berkongsi maklumat sehingga saya berpeluang pula travel ke Sydney dan meneruskan terjunan di dropzone Moruya (4 jam memandu dari Sydney). Kini saya adalah pemegang Lesen A daripada Australian Parachute Federation (APF).

Apa yang mendorong saya untuk terus melakukan aktiviti skydiving ini ialah keseronokan melihat serta menikmati keindahan alam ciptaanNya dari sudut yang berbeza ketika melakukan freefall dan sewaktu mengendali parachute ke kawasan pendaratan.

Vocket: Dengarnya Syahnaz juga ada menjalankan perniagaan di Airbnb? Boleh kongsikan sedikit tentang ini? Sejak bila mula terlibat dengan Airbnb dan mengapa?

Syahnaz: Saya mula menyertai Airbnb pada November 2010 sebagai tetamu (syarikat Airbnb bermula pada tahun 2008). Kali pertama saya membuat tempahan adalah ketika travel ke Istanbul, Athens dan Venice pada Januari 2011.

Sebelum itu saya ada juga gunakan platform tempahan yang lain seperti Hotels.com dan Booking.com. Walau bagaimanapun, kesemua 7 lokasi penginapan melalui tempahan AirBnB memberikan pengalaman yang sangat menarik kepada saya dan keluarga.

Lebih-lebih lagi apabila dapat mengenali hampir kesemua hos di setiap negara yang dikunjungi. Setelah pulang ke Kuala Lumpur, saya terus mengambil keputusan untuk menjadi hos yang menguruskan rumah tamu saya sendiri.

Menjalankan perniagaan B&B merupakan serampang banyak mata kerana hos dapat:

i. Menawarkan khidmat ‘airport transfer’ kepada tetamu
ii. Menyediakan pakej lawatan ke tempat tarikan pelancong
iii. Menyediakan perkhidmatan membersihkan apartment, (sekiranya tinggal lebih daripada seminggu)
iv. Menawarkan kereta sewa pandu sendiri kepada tetamu (sekiranya ada kereta lebih atau kereta sewa)
v. Mewujudkan rangkaian perniagaan dengan tetamu
vi. Mengenali sesebuah negara dengan lebih dekat melalui tetamu dari negara tersebut
vii. Membina perhubungan serta berkongsi pengalaman / cerita menarik
dan banyak lagi.

Gambar di atas adalah tetamu saya yang merupakan pasangan dari Hawaii.

Vocket: Berapa buah rumah yang disewakan di AirBnB?

Syahnaz: Saya hanya bermula dengan sebuah unit ‘service apartment’ dan akhirnya bertambah hingga menjadi 7 unit kesemuanya kerana permintaan yang amat menggalakkan daripada para tetamu. Kebanyakan unit apartment disewa daripada tuan rumah dan dijadikan rumah tamu yang disewakan pula secara ‘short term’.

Syahnaz: Kebanyakannya adalah di sekitar kawasan menara berkembar KLCC dan ada juga di luar Kuala Lumpur.

Vocket: Siapakah sasaran pelanggan Syahnaz dan anggaran sewa yang dikenakan

Syahnaz: Kebanyakan tetamu saya yang membuat tempahan melalui Airbnb datang daripada pelbagai latarbelakang. Ada di antaranya berjawatan CEO, diplomat, perunding (consultant), eksekutif, wartawan, doktor pakar, blogger dan juga pelajar.

Kadar sewa adalah bergantung kepada keluasan dan kemudahan yang disediakan oleh hos (kebiasaannya unit penginapan AirBnB adalah fully furnished).

Kebanyakan unit-unit saya adalah unit studio tanpa bilik (saiz kurang daripada 600 kaki persegi) dan kadar sewa dalam lingkungan RM200 – RM240 untuk satu malam.

“There are too many investors who travel to a foreign country, are met by a limousine at the airport, travel to a luxury international hotel, have all of their meetings in that hotel as well as all of their meals at the nicest restaurants and then never get to experience the reality of the local country”

Kenyataan di atas dibuat oleh salah seorang tetamu Airbnb saya dalam sebuah majalah bisnes on-line Australia pada tahun 2013 yang saya pernah ceritakan kisahnya pada tahun lepas.

Beliau adalah seorang Chief Investment Officer (CIO) merangkap Fund Manager yang menguruskan dana sebanyak USD500 juta di bawah firmanya sendiri.

Ramai di antara kita yang mungkin menganggap golongan seperti ini hanya akan memilih gaya hidup yang setaraf dengan kedudukan mereka. Tetapi tidak bagi beliau..

Sewaktu tinggal di Yogyakarta beliau hanya menyewa di hotel murah serendah USD10 satu malam. Beliau datang ke KL pada tahun yang sama dan menginap di rumah tamu saya selama 2 bulan. Kalau tak jadi hos rumah tamu, mana mungkin saya dapat berjumpa individu seperti beliau.

“A humble man will always receive the best that others have to offer; for he recognizes the truth”- Jeremy Aldana

Vocket: Jika tak keberatan boleh kongsikan beberapa strategi yang Syahnaz lakukan untuk mencapai sasaran pelanggan dan mendapatkan rating / feedback yang baik?

Syahnaz:  Berikut adalah sedikit tips daripada saya:

Jangan bimbang walaupun anda masih tidak mempunyai sebarang ‘review‘ daripada tetamu ketika baru bermula sebagai hos. Anda masih boleh gunakan fungsi ‘reference‘ dalam Airbnb dengan membuat ‘request‘ daripada rakan-rakan FB yang anda kenali.

Rujukan daripada rakan dan saudara mara juga mampu menarik tetamu untuk membuat tempahan tinggal di rumah tamu anda. Setiap ‘review‘ hanya bermula apabila ada tetamu yang pertama meninggalkan ‘review’ mereka terhadap mutu perkhidmatan anda

Sekiranya anda baru bermula sebagai hos, pastikan kadar sewa rumah tamu anda lebih murah daripada hos yang lain (yang berada di kawasan/bangunan yang sama).

Setelah mendapat beberapa review positif daripada tetamu, barulah naikkan kadar sewa tersebut mengikut kadar yang diletakkan oleh hos yang lain.

Tetamu akan berasa lebih yakin untuk membuat tempahan dengan anda sekiranya review yang diberikan oleh tetamu terdahulu adalah baik.

Tip: untuk membina kredibiliti sebagai seorang hos, jangan terlalu berkira dengan kos yang perlu anda ‘korbankan’ di peringkat permulaan dalam memulakan bisnes ini.

Vocket: Di sepanjang terlibat dengan AirBnB, apakah perkara paling manis bagi Syahnaz?

Syahnaz: Perkara paling manis ialah apabila terdapat tetamu yang pernah menginap di rumah tamu saya datang semula untuk kali yang seterusnya kerana mereka gembira dengan penginapan terdahulu.

Hasil pengalaman bersama Airbnb juga telah menjadikan saya seorang penulis buku. Saya juga pernah dijemput untuk berkongsi pengalaman di beberapa sesi seminar yang dianjurkan oleh pihak seperti Abang Ensem dalam ‘roadshow’ seminar hartanah beliau.

Tahun 2014 berakhir dengan kedatangan beberapa orang kenalan yang dahulunya hanyalah sebagai tetamu. Seorang daripada mereka datang daripada Sarawak bersama keluarga untuk bercuti dan menyelesaikan beberapa urusan penting di Kuala Lumpur.

Seorang lagi pula yang pernah datang bersama kawan karibnya, pada kali ini telah membawa dua anak beliau serta seorang lagi rakan ke Taman Negara (turut terperangkap dalam banjir sebelum diselamatkan) sebelum datang menginap di rumah tamu saya buat kali yang kedua.

Satu perasaan selesa akan muncul apabila ‘orang asing’ yang dahulunya tidak kita kenali bertandang kembali dan kadangkala dapat mewujudkan hubungan persahabatan yang mesra.

“Hospitality means primarily the creation of free space where the stranger can enter and become a friend instead of an enemy. Hospitality is not to change people, but to offer them space where change can take place”-Henry J.M Nouwen

Vocket: Bagaimana pula dari segi kesukaran dan cabaran? Apakah yang paling sukar yang pernah lalui?

Syahnaz: Cabaran yang pernah dilalui setakat ini tidaklah begitu besar, iaitu ketika tetamu yang dijangka sampai tidak kunjung tiba dan tidak dapat dihubungi. Keesokan harinya, barulah tetamu tersebut memaklumkan bahawa pasangannya telah keracunan makanan dan trip mereka terpaksa dibatalkan.

Cabaran lain pula ialah ketika tetamu telah ‘check in’, tiba-tiba berlaku masalah paip bocor. Nasib baiklah ada rumah tamu yang masih kosong, lalu saya pindahkan mereka ke unit tersebut.

Ini adalah antara rutin saya sebelum tetamu seterusnya ‘check in’. Tidaklah sesukar mana sekiranya ia dilakukan secara santai tanpa tergesa-gesa.

Seperti biasa, tetamu yang ‘check-out’ sebelum ini telah meninggalkan unit dalam keadaan yang sangat bersih. Hanya perlu ‘vakum’ sedikit dan bersihkan bilik air sahaja sebelum menukar cadar dan tuala.

InsyaaAllah, amat mudah sebenarnya menjemput rezeki melalui bisnes ini.

Vocket: Ada pernah lalui peristiwa lucu disepanjang terlibat dengan AirBnB (dari segi memberikan sewa)?

Vocket: Apakah kesan atau perubahan pada diri Syahnaz selepas terlibat dalam penyewaan di AirBnB?

Syahnaz: Sepanjang menjadi hos kepada lebih 300 orang tetamu, saya berjaya berubah menjadi seorang yang lebih terbuka dan peramah (dulu saya seorang yang pendiam). Saya juga dapat belajar daripada tetamu tentang budaya dan pengalaman hidup mereka.

Vocket: Ada pesanan atau tips yang ingin dikongsikan kepada pembaca Vocket yang berminat untuk terlibat dalam perniagaan seperti ini yang mungkin boleh membantu menampung kos travel mereka?

Syahnaz: Apa yang penting ialah kesungguhan dan minat dalam melakukan sesuatu perkara termasuklah menjadi hos rumah tamu. Tidak perlu membeli rumah pun sebenarnya untuk bermula.

Jangan fikirkan keuntungan semata-mata kerana melalui perkenalan dan dengan membantu ramai orang, ia akan membuka lebih banyak pintu rezeki dan peluang.

Kos travel mungkin dapat dijimatkan apabila kita ‘bertandang’ ke negara di mana tetamu kita tinggal. Manalah tahu, ditawarkan penginapan murah atau percuma nanti.

Perniagaan rumah tamu juga boleh dikembangkan kepada cabang perniagaan yang lain. Cuba fikirkan peluang-peluang yang boleh diwujudkan melalui perniagaan ini, memang banyak sebenarnya (antara larat dengan tak larat nak buat saja).

Hasil keuntungan daripada perniagaan tersebut, bolehlah buat belanja untuk menampung kos travel.

Saya pernah terbaca, jika kita sentiasa mencari jalan untuk selesaikan masalah dan menambah nilai hidup orang lain, kita akan lebih kaya serta berjaya dalam hidup dan InsyaAllah, mendapat ganjaran di akhirat.

Saya percaya, bisnes B&B juga dapat dikategorikan sebagai salah satu cabang dalam menyelesaikan masalah orang lain jika kita bersungguh-sungguh dan ikhlas melakukannya.

Vocket: Ada info tambahan yang ingin Syahnaz dikongsikan?

Syahnaz: Sebagai seorang penggemar sukan skydiving, saya berharap satu hari nanti sukan ini akan turut dijadikan sebagai salah satu aktiviti pelancongan di negara kita ini.

Cuba lihat saja di Dubai, mereka berjaya menarik para pelancong tertutamanya dari kalangan skydivers dengan adanya Skydive Dubai di 2 lokasi ‘dropzone’ yang strategik iaitu di kawasan The Palm Jumeirah dan Desert Campus.

Kepada Syahnaz, terima kasih kerana sudi ditemubual dan berkongsi dengan kami di Vocket tentang potensi menjana pendapatan melalui AirBnB. Di kesempatan ini juga saya mengucapkan selamat maju jaya untuk perjuangan Syahnaz dan rakan-rakan dalam memajukan sukan skydiving di negara ini.

Baca lagi: Bagaimana Airbnb Menjalankan Bisnes Di Cuba, Negara Tunai Dan Tanpa Akses Internet?

LIKE dan FOLLOW Vocket di Facebook serta Instagram


Pernah Kelu Tidak Boleh Mengaji Al-Quran Depan Kaabah, Shamsul Lakukan Ini Sekarang

“Saya khatam al-Quran masa umur 12 tahun tapi tak mampu nak bacanya depan Kaabah ketika menunaikan umrah pertama pada 2001,” kata selebriti yang pernah popular suatu ketika dulu iaitu Shamsul Azahar Aliddin, 48, atau lebih dikenali dengan panggilan Shamsul Ghau-Ghau.

Shamsul berkata, ketika itu dia sebak dan sedih hingga tidak mampu menahan air matanya daripada mengalir.

“Saya fikirkan apa akan terjadi sekiranya saya mati nanti atau sekiranya ibu saya sakit, mampukah saya membacakan al-Quran buatnya?

“Allah SWT mudahkan rezeki saya, bermula gaji RM300 sebulan semasa kerja sebagai polis sehingga pernah mendapat RM100,000 sebulan sebagai artis walaupun hanya ada SPM, tapi hati saya jauh dari-Nya,” kongsi beliau di hadapan kira-kira 300 penonton terdiri kakitangan hospital sewaktu program Quran Hour yang diadakan di Hospital Sungai Buloh, Khamis lalu.

Menurutnya, beliau tidak menganggap kesilapan lalu adalah detik hitam, sebaliknya ia adalah pembuka jalan baginya untuk memperbaiki dirinya sekarang.

Enggan menoleh ke belakang, beliau kini giat berdakwah berkongsi pengalaman hidupnya bagi memberikan kesedaran kepada masyarakat.

“Saya berpeluang menunaikan umrah pertama pada 2001 bersama rakan-rakan dan berdoa empat benda yang tak mungkin saya lupakan.

“Doa pertama saya nak kahwin, kemudian ada anak, ketiganya mahu ada rumah depan masjid dan keempat dibuka hati untuk mengaji serta mendekatkan diri dengan ALLAH SWT.

“Alhamdulillah, pada 2003 saya berkahwin dan dikurniakan anak setahun kemudiannya. Pada 2006 semasa beli rumah ditakdirkan lokasinya betul-betul depan masjid,” katanya.

Beliau berkata, walaupun diberikan jalan, namun disebabkan kesibukan kerja dan jadual harian masanya untuk ke masjid terbatas.

“Setiap hari saya dengar rakaman surah Ar-Rahman yang dipasang di masjid sebelum masuknya waktu Maghrib sampai sudah menghafalnya serba sedikit tapi tak tahu maksudnya.

“Ditakdirkan pada satu hari saya pergi ke kedai buku dan semasa membelek buku tafsir al-Quran, bukaan saya betul-betul pada surah Ar-Rahman yang salah satu maksudnya berbunyi, ‘nikmat mana satu yang engkau dustakan’,” katanya.

Menurutnya, ketika itu hatinya sebak dan teringat akan janji yang tidak dipenuhinya untuk mengaji semula serta mendalami agama.

“Sekarang saya berguru dengan tiga ustaz yang mengajar tajwid, taranum dan tafsir. Kita hidup sudah berpuluh tahun tapi kita tak tahu maksud bacaan dalam solat kita.

“Saya berharap perubahan ini dapat melapangkan kubur mak ayah saya yang sudah tiada. Saya tak menolak perubahan saya hari ini adalah hasil doa arwah mak saya yang tak jemu memberi nasihat semasa hayatnya,” katanya.

Beliau berharap, usahanya ke depan berkongsi pengalaman hidup atas tiket artis dapat menarik lebih ramai orang untuk berubah menjadi lebih baik.

“Al-Quran itu perlu dibaca, difahami dan diamalkan dalam kehidupan seharian kita. Cuba tanya diri kita dalam sehari berapa banyak kita pegang al-Quran berbanding telefon pintar?

“Saya bukan mahu buka aib diri saya, sebaliknya mahu mengajak lebih ramai orang Islam mendekati ALLAH dan memberikan pahala kepada mak ayah saya yang sudah tiada,” katanya.

Artikel ini disumbangkan oleh Celik Al-Quran.


Syamsul Yusof Akhirnya Sahkan Pernikahannya Bersama Ira Kazar Di Thailand

Pengarah, Syamsul Yusof akhirnya menyelesaikan kemelut rumah tangganya. Hari ini, dia mengakui dan mengesahkan sudah bernikah dengan pilihan hatinya, Ira Kazar sebagai isteri kedua.

Menerusi video perkongsiannya itu, dia mengatakan perkahwinannya bersama Ira Kazar berlangsung di Thailand dan berwalikan bapa Ira sendiri iaitu pelakon lagenda, Kazar Saisi.

A post shared by Utusan Digital (@utusanonline)

“Saya sudah bernikah secara sah dengan Ira yang berwalikan ayah dia sendiri di Thailand. Ada sebab ia dilangsungkan di sini bagi memudahkan beberapa perkara. Perkahwinan ini juga sudah didaftarkan,” ujarnya menerusi video tersebut.

“Kepada Puteri Sarah, saya mengharapkan kepulangan awak. Pulanglah ke rumah agar kita dapat berbincang dan tak perlu dihebahkan dalam media sosial. Bawa anak-anak kita balik,” tambahnya lagi.

Sebelum ini, Puteri Sarah pernah memberi ‘hint’ suaminya, Syamsul bernikah dengan Ira di Thailand, namun kedua-dua pihak masih berdiam diri. Sehingga ke hari ini, semuanya diperjelaskan oleh Syamsul.


Syamsul Yusof Kongsi Gambar Anak, Elak Jawab Soalan Cerai

Seperti diketahui umum, pelakon Puteri Sarah telah memfailkan perceraian terhadap Syamsul Yusof di Kompleks Mahkamah Syariah Kuala Lumpur, semalam.

Menurut sumber, pengarah filem, Syamsul Yusof berdiam diri walaupun sudah dihubungi bagi mendapatkan komen mengenai tindakan Puteri Sarah.

A post shared by Syamsul Yusof (@syamsulyusoffilm)

Difahamkan, Syamsul tidak menjawab panggilan telefon dan mesej WhatsApp ketika dihubungi oleh sumber.

Bahkan, pengarah dan pelakon yang berusia 38 itu dilihat berkongsi gambar kedua-dua cahaya matanya di Insta Story dengan kapsyen ‘Always’ dan emoji berbentuk hati.

Sementara itu, Puteri Sarah meluahkan rasa lega selepas memfailkan perceraian terhadap suaminya, semalam. Malah, dia berkata mahkamah menetapkan 7 Mac depan sebagai hari sebutan dan tarikh tersebut jatuh sehari sebelum ulang tahun perkahwinan mereka yang kesembilan.

Dipercayai tindakan dibuat selepas tidak mampu lagi untuk bersabar dengan apa yang dilakukan suaminya Syamsul Yusof berikutan perkahwinan dengan isteri kedua iaitu Ira Kaza.


Syarikat Animasi Dari Malaysia Menangi Anugerah Dari Hong Kong

Nampaknya satu lagi kejayaan anak Malaysia telah diiktiraf di peringkat dunia. Sabtu lepas syarikat Safe Tree Sdn. Bhd, pembangun animasi Pocotee & Friends telah memenangi  Nobel Laureates Series: Brand Excellence Award bertempat di Hong Kong AsiaWorld-Expo.

Pocotee & Friends juga merupakan kartun animasi pertama dari Malaysia yang memenangi anugerah ini. Syarikat ini sebelum ini pernah menghasilkan banyak watak karikatur terkenal antaranya ialah Jackie Chan untuk kolaborasi filem Police Story 2013 dan juga ulang tahun beliau ke 60 serta barangan cenderahati untuk filem komedi 12 Golden Duck.

“Dengan menangi anugerah ini telah memberikan kami semangat yang baharu untuk memasuki pasaran China seterusnya kawasan negara lain”, kata pengasas Safe Tree Sdn. Bhd, Ang Beng Leong.

Tahniah buat Safe Tree Sdn.Bhd dengan kejayaan ini bukan sahaja menaikkan nama Malaysia dan syarikat ini tetapi untuk syarikat animasi yang berada di Malaysia untuk mencuba cabaraan ini.


Syarikat Antarabangsa Berminat Untuk Ambil Alih PLUS Malaysia Dengan Nilai RM3 Bilion

Sebut mengenai PLUS Malaysia pasti ramai yang cukup tahu dimana syarikat ini merupakan operator lebuh raya terbesar di negara kita.

Terbaharu, difahamkan sebuah syarikat konsortium swasta antarabangsa iaitu RRJ Capital berminat untuk mendapatkan PLUS Malaysia secara penuh dengan nilai RM3 bilion ($716 juta) menurut laporan daripada Reuters.

Berdasarkan perjanjian yang diusulkan kepada Khazanah Nasional, RRJ Capital sedia menawarkan harga 20% lebih rendah sekiranya berjaya mendapatkan PLUS Malaysia. Syarikat ini juga dikatakan sudah bersedia untuk mendapatkan PLUS Malaysia dalam masa terdekat ini.

Untuk pengetahuan, RRJ Capital merupakan sebuah syarikat konsortium yang diasaskan oleh Rakyat Malaysia dan berpengkalan di Hong Kong dan Singapura. Berdasarkan rekod, syarikat ini sudah berjaya mengaut keuntungan yang tinggi berdasarkan jumlah pelaburan yang tinggi dibuat seluruh dunia.

Pembelian PLUS Malaysia ini sekaligus bakal mengurangkan beban negara dalam membayar RM2.7 bilion setiap tahun bermula 2020 sehingga 2025 seperti yang dijanjikan.

Setakat ini, pemilik terbesar PLUS Malaysia adalah UEM Group yang merupakan syarikat dibawah Khazanah Nasional manakala selebihnya daripada EPF. Khazanah Nasional dilaporkan telah memberi kata putus mengenai penjualan PLUS Malaysia kepada RRJ Capital. Semuanya bergantung kepada pihak kerajaan untuk mengesahkan penjualan ini atau sebaliknya.

Kami kongsikan kepada anda beberapa lagi artikel berkaitan PLUS Malaysia. Klik pautan dibawah untuk membacanya.

PLUS Bakal Hadir Dengan Kapsul Tidur Di R&R Mulai Tahun Depan

Visa Bekerjasama Dengan PLUS Bagi Memudahkan Pembayaran Tol

Lebuhraya Persisiran Pantai Barat Dari Persimpangan Kampung Lekir Ke Beruas Mula Dibuka


Syarikat ‘Baru Dibuka’ Menang Tender Visit Malaysia 2020 Bernilai RM90 Juta?

Visit Malaysia 2020 berdepan pelbagai rintangan sebelum ia dilancarkan ke seluruh dunia. Paling diingati semestinya logo awalnya yang tidak menarik dan netizen mendakwa logo berkenaan tidak langsung menepati standard international serta sejajar dengan prinsip Wawasan 2020.

Walaupun logo berkenaan telah pun ditukar kepada logo yang baharu, ada pula kontroversi baharu yang tidak enak untuk didengar. Berdasarkan laporan yang dibuat oleh laman Marketing Magazine Malaysia, satu kontrak Visit Malaysia 2020 telah diberi kepada sebuah syarikat baharu yang tidak dikenali. Lebih memeranjatkan, nilai kontrak berkenaan adalah hampir RM90 juta.

Keputusan tender berkenaan boleh dilihat di laman rasmi Tourism Malaysia di sini. Antara tender yang diluluskan termasuklah tender untuk membekalkan perkakas pejabat dan perundingan untuk kempen Visit Malaysia.

M&C Saatchi (M) Sdn Bhd merupakan agensi yang proven di Malaysia dan telah mengendalikan kempen pemasaran dan pengiklanan secara digital bagi pasaran Eropah untuk tempoh sembilan bulan serta tender menghasilkan video muzik Visit Malaysia 2020 dengan nilai gabungan hampir RM4.2 juta.

Menjadi persoalan pada ketika ini pastinya syarikat THE I0 Movemment Sdn Bhd yang berjaya memenangi tender bernilai RM89.1 juta, nilai yang sangat tinggi untuk perkhidmatan yang tidak jelas.

Di laman web Visit Malaysia, tender yang dimenangi hanya ditulis ‘REQUEST FOR PROPOSAL : GLOBAL ADVERTISING AGENCIES AND PROMOTION FOR TOURISM MALAYSIA’.

Kami telah mengakses laman Instagram dan Twitter THE IO Movement ini semalam dan ya, syarikat ini baharu sahaja diwujudkan tidak sampai dua tahun yang lalu. Lebih menyedihkan, followers untuk syarikat ini tidak sampat seribu dan tiada langsung perkongsian berkenaan Visit Malaysia 2020 yang telah dibuat.

Namun, cubaan kami untuk mengakses kembali laman sosial THE IO Movement pagi ini gagal dan username syarikat ini nampaknya telah dipadam. Bagaimanapun, laman web mereka masih wujud tetapi tidak langsung berfungsi.

They don't even have their own website. Well functioning website https://t.co/5vscPvYpsD

Persoalan yang muncul pada ketika ini pastinya siapakah individu di sebalik syarikat ini? Atas dasar apa syarikat ini dipilih untuk menerajui tender bernilai hampir RM90 juta? Kerana setakat ini kami merasakan kempen Visit Malaysia 2020 ‘tidak bermaya’ ditambah lagi dengan penularan wabak coronavirus di seluruh dunia yang menjejaskan kemasukan pelancong ke Malaysia.

Berikut adalah beberapa artikel lain berkaitan Visit Malaysia 2020. Klik pada pautan di bawah.

Maksud ‘Tersirat’ Dalam Rekaan Logo Baharu Visit Malaysia 2020 Yang Anda Tidak Tahu

Inilah Logo Baharu ‘Visit Malaysia 2020’ Yang Jauh Lebih Awesome

Bagaimana Russia Hasilkan Logo Tourism Baharu Mereka Yang Sangat ‘High Class’


Syarikat Bas Ekspres Terbesar Di Malaysia Mahu Tambang Dinaikkan

Syarikat bas ekspres terbesar di Malaysia Konsortium Transnasional Bhd (KTB) merayu kepada kerajaan agar menaikkan kadar tambang setelah lama tertangguh.

“Kos operasi kami meningkat memandangkan kejatuhan nilai ringgit dan kesan Cukai Barang dan Perkhidmatan.

“Kos operasi, termasuk penyelenggaraan dan alat ganti, semakin meningkat tetapi kami tidak menyalurkannya kepada pengguna,” kata Pengarah Urusan Tan Sri Mohd Nadzmi Mohd Salleh, tanpa mendedahkan sejauh mana kenaikan kos kerana syarikat itu masih lagi menelitinya.

Beliau berkata demikian pada sidang akhbar sempena pemeteraian memorandum perjanjian (MoA) Nadicorp Holdings Sdn Bhd dengan Lembaga Getah Malaysia (LGM) bagi penyelidikan aplikasi komersil getah asli terepoksida (Ekoprena) dan getah asli nyah protein (Pureprena) untuk tayar.

Mohd Nadzmi juga merupakan Pengerusi Eksekutif Nadicorp, konglomerat beberapa syarikat terlibat dalam pengangkutan bas awam, termasuk KTB.

Pada Mac tahun ini, Suruhanjaya Pengangkutan Awam Darat (SPAD) mengumumkan kenaikan tambang bagi perkhidmatan bas ekspres dan teksi.

Bagaimanapun, kerajaan hanya meluluskan kenaikan tambang untuk teksi, dan menangguhkan kenaikan tambang bagi perkhidmatan bas ekspres.

Pada majlis pemeteraian MoA itu, Pengerusi LGM, Datuk Wira Ahmad Hamzah berkata, penyelidikan yang dijalankan di kemudahan LGM di Sungai Buloh dan Pusat Penyelidikan Tun Abdul Razak di United Kingdom, membuktikan tayar getah asli sangat baik dengan prestasi cengkaman waktu basah.

Kerjasama antara LGM dan Nadicorp adalah untuk pengeluaran 500 tayar yang akan digunakan oleh bas ekspres di bawah KTB mulai 2016 hingga 2018 .

LIKE dan FOLLOW Vocket di Facebook serta Instagram


Syarikat Belanda Mahu Beli OldTown Pada Harga RM1.47 Bilion

Jacobs Douwe Egberts (JDE) Holdings Asia NL B.V. dijangka mengambilalih OldTown Bhd pada harga RM1.47 bilion atau RM3.18 sesaham. Angka itu adalah 10.4% lebih tinggi daripada harga dagangan terakhir pada 7 Disember iaitu RM2.88.

Dalam satu kenyataan berasingan, Oldtown berkata para pemegang saham majoriti yang memiliki 51.4% saham telah memberikan janji untuk menerima tawaran itu.

JDE adalah sebuah syarikat swasta yang diperbadankan di Belanda yang mempunyai perniagaan kopi dan teh global. Acorn Holdings B.V mempunyai kepentingan tidak langsung dalam JDE, sekitar 73% milik dalam JDE.

CIMB Investment Bank yang bertindak bagi pihak JDE telah mendepositkan sejumlah wang ke dalam akaun escrow JDE melalui sebuah bank di Singapura. Dana tersebut akan digunakan untuk tujuan pengambilalihan OldTown.

OldTown yang ditubuhkan pada tahun 1999 merupakan sebuah perniagaan rantaian yang merangkumi kafe, pembuatan, pemasaran dan penjualan kopi dan minuman lain.


Syarikat China Sedia Mendenda Pekerja Yang Membeli Apple iPhone

Menpad selaku syarikat pengeluar komponen LCD bagi telefon pintar baru-baru ini telah mengeluarkan sebuah undang-undang terbaru yang membolehkan mereka mendenda mana-mana pekerja yang membeli dan menggunakan Apple iPhone.

Keputusan ini dibuat sebagai langkah balas dendam terhadap Amerika Syarikat yang menghalang kemasukan komponen ZTE di negara tersebut. Selain itu, ganjaran turut diberikan kepada pekerja yang pekerja yang berjaya menjual produk keluaran Huawei dan ZTE di Amerika Syarikat sebagai langkah untuk menembusi pasaran negara tersebut secara senyap.

Berdasarkan undang-undang yang dikeluarkan, sekiranya para pekerja di syarikat Menpad berdegil menggunakan iPhone, mereka perlu membayar denda dengan harga iPhone yang mereka beli. Akan tetapi, sekiranya para pekerja membeli telefon pintar Huawei dan ZTE, Menpad akan membayar pekerjanya 15% nilai telefon pintar yang dibeli. Malah, segala pembelian peralatan pejabat, komputer dan kereta keluaran Amerika Syarikat juga akan dihentikan.

Difahamkan sekatan yang dibuat Amerika Syarikat terhadap ZTE adalah disebabkan pengenalan beberapa tarif ke atas China dan syarikat dari negara tersebut. Untuk pengetahuan anda, sebelum ini CFO Huawei ditahan di Kanada minggu lalu kerana beliau dituduh terlibat dalam penjualan teknologi ke Iran yang disekat oleh PBB.

Melihat kepada langkah yang dibuat jelas sekali apa yang dibuat agak terlalu agresif. Sebelum ini, Huawei pernah melakukan gaya pemasaran yang sedikit berbeza apabila mengedar powerbank sewaktu penjualan hari pertama Apple iPhone XS.


Celcom Tawar 100,000 Telefon Pintar Percuma Sempena Musim Perayaan

Di saat orang ramai terkesan dengan penularan wabak COVID-19 serta bakal menyambut Hari Raya tidak lama lagi, Celcom nampaknya hadir dengan pelan istimewa dengan menawarkan 100,000 telefon pintar percuma buat pelanggan yang mendaftar pelan pascabar Celcom MEGA Lightning.

Menariknya mengenai pelan ini, pihak Celcom turut menawarkan potongan 50 peratus bil pascabayar Celcom MEGA bersama talian keluarga selama tiga bulan.

Tawaran pelan ini sah ditawarkan sehingga 31 Mei 2020 dimana rebat ditawarkan kepada pendaftaran Celcom MEGA dengan pas seperti Unlimited M, Unlimited L, atau Lightning M, L, atau XL melalui Celcom Online Shop. Berikut merupakan antara model telefon pintar yang boleh anda miliki secara percuma mengikut pelan yang dipilih.

Selain itu, pihak Celcom turut menawarkan pelbagai lagi tawaran menarik buat pelanggan pascabayar dan prabayar melalui kempen Nak Hadiah Raya yang bermula daripada 1 Mei sehingga 24 Jun.

Menurut Ketua Pegawai Eksekutif Celcom Axiata Berhad, Idham Nawawi, penawaran pelan terbaru dengan telefon pintar percuma ini adalah salah satu daripada inisiatif Celcom dalam mengurangkan beban orang ramai bersempena dengan penularan COVID-19.

Buat anda yang berminat dengan pelan Celcom MEGA Lightning beserta penawaran telefon pintar percuma ini, anda boleh klik di sini untuk maklumat lanjut.

Berdasarkan ura-ura, Apple iPhone 12 dijangka bakal ditawarkan dengan harga sekitar RM2,749 sahaja. Klik pautan di bawah untuk bacaan lanjut.

Apple iPhone 12 Bakal Ditawarkan Dengan Harga Sekitar RM2,749?

iPhone SE 2020 Dilancarkan Secara Rasmi Dengan Harga Serendah RM1,999


Anak Penggubah Lagu Terkenal Ketawa Kerana Aksi Lucu Bapanya

Aksi ayah dan anak ini sangat comel.  Jom lihat bagaimana kanak-kanak ini tergelak kerana aksi ayahnya.

Sewaktu membuat carian di google, ini info yang saya temui. Lelaki ini adalah Thomas Michael “Tom” Fletcher, dari UK – merupakan seorang penggubah lagu, pemain gitar, penulis buku kanak-kanak dan juga vlogger di youtube.

Sebagai penggubah lagu, 10 dari karya beliau pernah mengungguli carta UK number one singles dan twenty-one top ten singles. Beliau juga telah menyumbang lagu untuk kumpulan One Direction, Busted, The Vamps and 5 Seconds of Summer.

Tak sangka pula ayah yang kelakar ni rupanya orang terkenal.

LIKE dan FOLLOW Vocket di Facebook serta Instagram


Syarikat Dari Amerika Syarikat, Pfizer Berjaya Hasilkan Vaksin Dengan 90% Keberkesanan

Sejak wabak COVID-19 melanda dunia, dapat dilihat sejumlah negara berusaha keras dalam menghasilkan vaksin. Penghasilan vaksin yang berkesan serta muncul sebagai syarikat terawal memperkenalkannya sekaligus turut membolehkan negara tersebut menerima sejumlah besar tempahan dari negara luar.

Terbaharu, setelah lama dinantikan pengguna seluruh dunia, Pfizer selaku syarikat dari Amerika Syarikat mengumumkan kehadiran vaksin yang dibangunkan bersama BioNTech.

Berdasarkan ujian klinikal fasa ketiga yang dibuat melibatkan 43,000 peserta, dilaporkan vaksin keluaran Pfizer ini mampu menghalang jangkitan COVID-19 sehingga 90%.

Meskipun vaksin ini masih belum mampu menghalang jangkitan wabak secara 100%, penghasilan vaksin ini dilaporkan mempunyai keputusan yang terbaik setakat ini kerana tidak menunjukkan sebarang kesan negatif pada penerima.

Dalam perkembangan lain, saham syarikat Zoom, Netflix, Amazon dan juga harga emas dilaporkan turun mendadak sebaik sahaja pengumuman vaksin Pfizer dibuat.

Tular pada minggu ini apabila KJ kongsi gelagat netizen Facebook yang tidak percaya dengan keberkesanan vaksin serta mahu para menteri dicucuk dahulu.

‘Tidak Mahu Dan Sila Cucuk Menteri Dahulu’- KJ Kongsi Gelagat Netizen Facebook Tidak Percaya Vaksin

Vaksin COVID-19 Yang Ditawarkan Kepada Malaysia Berharga RM87.60 Sebotol


Syarikat Dari China Berminat Untuk Ambil Alih Taman Tema MAPS

Kecoh baru-baru ini apabila taman tema Movie Animation Park Studios (MAPS) yang baru sahaja beroperasi tiga tahun telah ditutup operasi pada 28 Januari lalu kepada suatu tarikh yang akan dimaklumkan kelak.

Penutupan MAPS ini telah mengumpul pelbagai reaksi di kalangan netizen khususnya para pengunjung yang pernah melawat ke taman tema MAPS ini sepanjang beroperasi.

Terbaharu, Exco Pelaburan, Industri dan Pembangunan Wilayah Perak, Datuk Seri Mohammad Nizar Jamaluddin maklumkan terdapat dua pelabur terdiri daripada syarikat tempatan dan dari China berminat untuk mengambil alih taman tema MAPS.

Berdasarkan makluman awal, difahamkan pelabur ini sedia mengeluarkan belanja yang besar untuk membesarkan lagi taman tema MAPS mengikut spesifikasi yang ditetapkan. Sebelum ini, timbul spekulasi dimana penutupan MAPS berikutan tanggungan kos kerugian setiap tahun yang terpaksa ditanggung oleh kerajaan Perak.

Datuk Seri Mohammad Nizar Jamaluddin memaklumkan penutupan MAPS tidak menjejaskan iklim pelaburan di Perak sekaligus membuatkan pihak mereka mencari jalan keluar yang lebih mantap dan menguntungkan pihak kerajaan.

Setakat ini, taman tema MAPS masih belum mempunyai kata putus atau tarikh pembukaan yang baharu. Sama-sama kita nantikan pengumuman terbaru daripada pihak MAPS dan kerajaan Perak.

Kami kongsikan kepada anda berita lanjut mengenai penutupan MAPS yang diumumkan pada 28 Januari lalu. Turut dikongsikan, strategi Perak dalam mempromosikan tempat pelancongan menggunakan aplikasi TikTok.

Hanya Beroperasi Selama 3 Tahun, MAPS Akhirnya Ditutup

Perak Mahu Guna TikTok Untuk Promosikan Tempat Pelancongan


Syarikat Dari China Berminat Untuk Beli Avillion Port Dickson Dengan Harga RM382 Juta

Avillion Port Dickson merupakan penginapan premium dan mewah yang menjadi pilihan ramai orang untuk menginap apabila berkunjung ke Port Dickson, Negeri Sembilan.

Terbaharu, difahamkan bahawa Avillion Bhd telah menerima surat tawaran pembelian resortnya dengan harga RM382 juta. Syarikat dari China itu iaitu Guangxi East Hangyang ingin membeli sekurang-kurangnya 6 plot tanah Avillion Port Dickson.

Menurut The Edge, Avillion Port Dickson bernilai sekurang-kurangnya RM151.11 juta. Malah, lembaga pengarah Avillion akan mempertimbangkan tawaran tersebut dan membuat pengumuman selanjutnya mengenai perkara itu.

Tawaran yang diberikan oleh syarikat tersebut kepada Avillion Bhd sah 30 hari dari tarikh tawaran surat tersebut dikeluarkan. Pihak lembaga pengarah Avillion juga tidak dapat mengulas lebih lanjut tentang hal pelaburan tersebut sehingga telah capai kata sepakat.

Avillion Port Dickson memang terkenal dengan penginapan atas air yang romantik. Apa kata baca artikel berkiatan penginapan yang romantik pada pautan di bawah ini.

9 Resort Atas Air Dengan Suasana Romantis Untuk Bulan Madu Di Malaysia

12 Villa Di Malaysia Dengan Kolam Renang Persendirian Ideal Untuk Percutian Romantis


Syarikat Dari Filipina Bakal Miliki Munchy Food Dengan Harga RM1.92 Bilion

Universal Robina Corporation (URC), sebuah syarikat makanan dan minuman terbesar di Filipina akan membeli Munchy Food Industries pada harga RM1.92 bilion secara bebas tunai dan bebas hutang.

Memetik laporan The Edge Markets, pembelian tersebut untuk bagi meningkatkan perniagaan sedia ada di Malaysia serta meningkatkan lagi kehadirannya di seluruh rantau ASEAN, di samping meningkatkan keuntungan secara keseluruhan.

URC melalui anak syarikatnya URC Snack Foods (Malaysia) Sdn Bhd (URC MY) telah memeterai perjanjian pada Khamis, 25 November untuk memperoleh 100% kepentingan ekuiti dalam Crunchy Foods Sdn Bhd (CFSB) yang memiliki sepenuhnya Munchy Food Industries Sdn Bhd (MFI) dan anak syarikatnya Munchworld Marketing Sdn Bhd (MWM) daripada firma ekuiti persendirian, Crunchy Ltd.

Menurut URC, Crunchy Ltd ialah sebuah syarikat pemegangan pelaburan yang dikawal secara langsung dan tidak langsung dengan dana yang diuruskan oleh CVC Capital Partners.

Malaysian biscuit producer, Crunchy Foods will be acquired by Philippine snack maker Universal Robina, in a deal worth RM1.93 billion, on a cash-free and debt-free basis.

Crunchy Foods is the owner of Munchy’s, Oat Krunch, Lexus, and Muzic, which are sold in over 50 countries. pic.twitter.com/Qwr34ObXku

URC menyatakan bahawa harga jualan sesaham adalah kira-kira RM2.81 dan dijangka tiada pelaburan perbelanjaan modal (capital expenditure/capex) akan dibuat sehingga pemulihan daripada COVID-19 dapat dinilaikan.

Di samping itu, pihak URC menerangkan pemilikan tersebut akan membolehkan kumpulan itu menjadi peneraju pasaran di Malaysia dalam segmen biskut dan snek yang selaras dengan tujuan keseluruhan URC.

Ketua Pegawai Eksekutif Munchy, Rodney Wong berkongsi perasaan teruja untuk menjadi sebahagian daripada URC. Ini kerana Munchy bakal mempunyai akses kepada kepakaran penyelidikan dan pembangunan dalam pelbagai kategori, serta meningkatkan pengetahuan pasaran, laluan ke pasaran dan keupayaan pembuatan di negara luar Malaysia, lapor Free Malaysia Today.

Media Prima Bhd telah mengumumkan keuntungan yang diperolehi bagi tempoh sembilan bulan berakhir baru-baru ini. Baca lebih lanjut melalui pautan di bawah.

Media Prima Catat Keuntungan Selepas Cukai Sebanyak RM23.4 Juta

MR DIY Lebarkan Sayap Ke Pasaran Eropah, Cawangan Pertama Di Istanbul Kini Dibuka


Syarikat Dari India Ini Mula Menjual Telefon Pintar Android Bernilai RM15

Berdasarkan tajuk sahaja kami yakin anda mungkin tidak percaya bagaimana sebuah telefon pintar dapat dijual dengan harga yang sebegitu rendah. Dengan harga RM15, Freedom 251 berjaya menawarkan sebuah telefon pintar Android dengan skrin 4-inci serta cip pemprosesan quad-core.

Syarikat Ringing Bells yang berpangkalan di India ini mulanya menerima pelbagai persepsi negatif serta dikatakan scam berikutan pengumuman harga yang tidak masuk akal. Nampaknya Ringing Bells berjaya membuktikan kepada syarikat-syarikat lain bahawa mereka benar-benar serious dengan harga yang ditawarkan.

Sebanyak 5000 unit daripada 75 juta yang diterima telah dihantar kepada mereka yang membuat pra-tempahan. Bagaimana mereka ingin memenuhi permintaan orang ramai masih menjadi tanda tanya namun CEO kepada Ringging Bells, Mohit Goel tetap positif dengan perkembangan syarikat ini.

Jika harga yang dijual RM15, berapa pula harga kos Freedom 251? Nampaknya syarikat ini mengambil pendekatan yang berbeza dengan menyerap kos kerugian setiap penjualan telefon.

Mohit Goel berkata harga pembuatan sebuah Freedom 251 adalah sekitar RM83 manakala setiap penjualan sebuah Freedom 251 syarikat mereka akan rugi sekitar RM15 selepas ditolak beberapa kos.

Dana daripada beberapa pihak serta kerajaan India membuatkan Mohit Goel kekal positif dengan keuntungan penjualan Freedom 251 pada jangka masa yang panjang.

Dalam pada itu, syarikat ini bakal mengeluarkan LED TV termurah dunia setelah berjaya mengeluarkan telefon pintar termurah dunia. Beberapa pihak masih ‘skeptical’ dengan operasi bisnes syarikat ini yang berkemungkinan merupakan menjadi salah satu skim Ponzi.


Syarikat Di China Mula Hentikan Pengeluaran Bagi Beberapa Model Huawei

Seperti yang mungkin ramai daripada anda tahu, Huawei baru-baru ini disekat dan disenarai hitam syarikat mereka daripada memasuki Amerika Syarikat. Langkah yang dibuat ini turut membuatkan Huawei hilang akses kepada Google, Intel dan Broadcom sekaligus membuatkan pengeluaran model terbaru Huawei terbantut.

Menurut The Verge, langkah yang dilakukan Donald Trump ini telah menunjukkan kesan buat Huawei apabila mereka terpaksa mengarahkan syarikat yang menghasilkan model keluaran mereka untuk menghentikan seketika pengeluaran beberapa model terpilih.

Walaubagaimanapun, Huawei melalui laporan terbaru yang dikeluarkan menafikan dakwaan ini sebaliknya mengatakan pengeluaran model telefon pintar mereka berjalan seperti biasa di Foxconn tanpa sebarang masalah.

Melihat kepada usaha yang dilukakan Huawei, masih ramai yang optimis ini masih mampu bangkit semula namun sistem operasi ARK OS mereka pastinya memerlukan beberapa tahun serta sokongan daripada jenama dan syarikat lain untuk kembali mendapat hati pengguna.


Syarikat Di Jepun Beri Cuti 6 Hari Kepada Pekerja Yang Tidak Merokok

Pasti anda sudah terbiasa mengalami situasi rakan sekerja keluar pada waktu bekerja semata-mata untuk merokok. Mungkin pernah terdetik dalam hati betapa tidak adilnya perbuatan mereka itu yang bagaikan curi tulang di tengah kesibukan waktu bekerja semata-mata untuk merokok sedangkan pekerja lain bertungkus-lumus bekerja.

Sebuah syarikat di Jepun telah mengambil langkah yang adil dan bijak dengan memberikan cuti 6 hari kepada pekerja yang tidak merokok sebagai ‘ganti rugi’ masa rehat yang digunakan pekerja yang merokok. Adil bukan?

Menurut laporan The Telegraph, tindakan ini diambil oleh majikan syarikat tersebut kerana menerima banyak aduan daripada pekerja lain yang merasakan mereka bekerja lebih masa berbanding pekerja yang merokok.

Menurut majikan syarikat tersebut, langkahh tersebut juga dipercayai dapat menjadi motivasi untuk pekerja berhenti merokok. Anda rasa perlu atau tidak tindakan seumpamanya dijalankan di Malaysia?


Syarikat Di Sebalik Google Berjaya Memintas Apple Sebagai Syarikat Dengan Jumlah Tunai Tertinggi

Sejak akhir-akhir ini, Apple saling terpalit dengan kontroversi serta masalah dalaman. Peralihan pengguna iPhone kepada telefon pintar Android yang semakin meningkat sekaligus memberi indikasi mengenai status syarikat tersebut.

Terbaru, Alphabet selaku selaku syarikat induk Google buat julung-julung kalinya berjaya memintas Apple sebagai syarikat paling bernilai dengan memegang jumlah aset terbesar di dunia menurut The Financial Times.

Untuk pengetahuan, Apple berjaya memegang takhta sebagai syarikat paling bernilai ini sejak 2017 dimana syarikat ini berjaya memegang $163 bilion tunai. Walau bagaimanapun syarikat ini telah membelanjakannya meninggalkan $61 bilion ketika ini. Lain ceritanya dengan Alphabet dimana kini berjaya memegang $117 bilion tunai sekaligus menggantikan tempat Apple.

Berdasarkan jumlah pegangan tunai yang tinggi, syarikat ini berpeluang meningkatkan infrastruktur, melabur serta menawarkan lebih banyak manfaat buat para pekerja serta pemegang saham.

Melihat kepada keadaan semasa, mungkin agak sukar untuk Apple bangkit semula. Pastinya pengeluaran produk penuh inovasi yang mampu menarik perhatian ramai antara yang membuatkan Apple kembali merampas takhta ini.


Syarikat Di Sebalik TikTok Bakal Mengeluarkan Telefon Pintar Tersendiri

Mula popular dengan aplikasi TikTok yang menjadi ikutan para kanak-kanak dan remaja seluruh dunia, syarikat ByteDance nampaknya bakal mula menawarkan lebih banyak jaringan bisnes lain. Terbaru, ByteDance dilaporkan bakal memperkenalkan telefon pintar ciptaan mereka sendiri.

Berdasarkan laporan, projek ini untuk menjayakan telefon pintar keluaran ByteDance ini sudahpun berlangsung selama tujuh bulan. Jenama yang akan bertanggungjawab menghasilkan telefon pintar ini adalah Smartisan, sebuah syarikat telefon pintar di China.

Untuk pengetahuan, kerjasama antara dua jenama ini sudahpun berlangsung sejak sebelum ini lagi. Sejak awal tahun 2019, ByteDance berjaya memiliki beberapa paten daripada Smartisan serta beberapa pekerjasa Smartisan turut ditawarkan bekerja di ByteDance. Malah, ByteDance juga dilaporkan turut memfokuskan kepada teknologi melibatkan AI ketika ini.

Melihat kepada peningkatan jumlah pengguna serta aset yang dimiliki ByteDance, syarikat ini dilihat mempunyai pelan yang lebih besar untuk meningatkan jumlah pengguna seluruh dunia dalam usaha menyaingi dua lagi syarikat mega dari China iaitu Baidu Inc dan Tencent Holdings Ltd.


Syarikat Dibawah LVMH Perkenalkan Teknologi Mengesan Beg Tangan Ciplak Dalam Tempoh Empat Saat

Barangan fesyen yang tidak original atau disebut sebagai ‘fufu’ semakin mendapat tempat dikalangan masyarakat. Bukan sahaja di Malaysia, malah masalah ini turut terjadi di Amerika Syarikat.

Berdasarkan sumber siasatan baru-baru ini, difahamkan sejumlah 5,300 beg tangan palsu telah dirampas dalam tempoh satu hari. Lebih mengejutkan pasaran barangan palsu di Amerika Syarikat pada tahun 2017 sahaja dianggarkan bernilai $235.45 juta (RM980 juta).

Dalam usaha untuk mengurangkan kadar barangan palsu serta mengelakkan daripada pengguna tertipu, LVMH selaku syarikat induk kepada beberapa jenama melibatkan LV, Dior, Balenciaga, Chanel, Fendi, Gucci, Hermes dan pelbagai lagi telah berjaya menghasilkan sebuah aplikasi untuk mengesan ketulenan beg tangan dalam tempoh empat saat sahaja.

Dikenali sebagai Entrupty, syarikat ini merupakan salah satu dariapda 26 syarikat yang terlibat dalam program teknologi LVMH. Difahamkan aplikasi ini menggunakan teknologi melibatkan artificial intelligence serta mengumpul lebih 500 gambar setiap beg untuk mengesan ketulenan beg tangan dengan pantas. Berdasarkan percubaan yang dibuat, aplikasi ini berjaya menunjukkan ketepatan sebanyak 99.1%.

Setakat ini syarikat ini cuma mampu mengesan beg tangan dan kemungkinan bakal meningkatkan jaringan produk dan barangan fesyen lain dibawah jenama kendalian LVMH. Agak menarik untuk menyaksikan bagaimana aplikasi ini bakal membantu pengguna dan syarikat dalam skala yang besar selepas ini. Anda boleh tonton video dibawah untuk mengetahui bagaimana aplikasi ini berfungsi.

Berminat untuk mengetahui lebih lanjut mengenai syarikat LVMH yang menawarkan seleksi jenama fesyen mewah? Klik pautan dibawah untuk membacanya.

Syarikat Induk LV, LVMH Bakal Mula Menawarkan Hotel Mewah

LVMH Peroleh Keuntungan Tertinggi Dengan Nilai RM219.37 bilion

LVMH Berdepan Saman Bernilai RM38.9 Juta


Akta Pampasan Pekerja 1952 Bakal Dimansuhkan Mulai Januari Tahun Hadapan

Menteri Sumber Manusia, M. Kula Segaran telah mengumumkan bahawa Akta Pampasan Pekerja 1952 yang telah diguna pakai di negara ini bakal dimansuhkan untuk memberikan perlindungan yang sama rata kepada pekerja tempatan dan asing yang bekerja di negara ini.

Pemansuhan ini adalah selaras dengan komitmen kerajaan dalam mempertingkatkan perlindungan kepada pekerja-pekerja asing yang kini di bawah lindungan Skim Pampasan Pekerja Asing di bawah akta tersebut dan langkah itu telahpun dipersetujui oleh Pertubuhan Buruh Antarabangsa.

Kula Segaran berkata, pemansuhan akta itu adalah supaya penggantian perlindungan keselamatan pekerja asing daripada skim di bawah Akta Pampasan Pekerja 1952 sebelum ini kepada di bawah Perkeso dapat dilaksanakan dan kerajaan mempunyai sistem kawalan perlindungan yang lebih efisyen.

Perlindungan pekerja asing di bawah Pertubuhan Keselamatan Sosial (Perkeso) bakal di kuatkuasakan mulai 1 Januari tahun hadapan dan proses pemansuhan akta ini sedang dijalankan dan juga skim pampasa pekerja asing tidak perlu lagi diaktifkan untuk pembaharuan atau pendaftaran baharu mulai Januari ini.

Keputusan yang diambil ini dipandang serius oleh kerajaan dan Kabinet untuk di sama-ratakan antara pekerja dalaman dan asing supaya kerajaan dapat mengetahui dengan lebih luas data-data penting pekerja asing dan juga caruman yang dibuat oleh majikan supaya kerajaan dapat mengambil tindakan dengan lebih cepat dan boleh membuat laporan terus ke Imigresen dan pihak polis.


Syarikat Dron Malaysia Berjaya Menjadi Pemegang Saham Terbesar AtSite

Sebuah lagi kejayaan daripada syarikat dron tanah air, Aerodyne Group selepas berjaya menjadi pemegang saham terbesar syarikat AtSite dengan nilai sekitar RM10.6 juta. Untuk pengetahuan anda AtSite merupakan sebuah syarikat yang menjalan bisnes berasaskan pemeriksaan keatas bilah turbine.

Berdasarkan jumlah RM10.6 juta yang dipersetujui, Aerodyne telah berjaya mendapatkan 60% dimana syarikat ini berjaya memperolehnya melalui suntikan dana daripada Axiata Group Bhd. Melihat kepada pelaburan yang dibuat, Aerodyne berharap syarikat AtSite mampu meningkatkan pendapatan tahunan kepada RM96.4 juta.

Dari segi kerjasama, pelaburan besar yang dibuat Aerodyne ini sekaligus telah membuka jalan buat syarikat ini bekerjasama serta menembusi pasaran Eropah. Penawaran kepakaran dari segi AI, dron dan tenaga kinetik yang dijana melalui turbin membolehkan syarikat ini menawarkan servis mereka secara skala besar di luar.

Setakat ini, Aerodyne telahpun beroperasi di 10 buah negara meliputi Singapura, Australia, Amerika Syarikat serta Arab Saudi. Aerodyne turut dinobatkan sebagai antara syarikat indusri dron terbaik di dunia. Tahniah Aerodyne! Anda berjaya membuktikan Malaysia turut berpeluang bersama negara luar dengan penggunaan teknologi terbaru.


Syarikat E-Dagang Terkemuka Indonesia, Bukalapak Kini Pemegang Saham Terbesar Dalam iPrice

Bukalapak, salah satu syarikat e-dagang terkemuka di Indonesia, hari ini mengumumkan bahawa pihaknya telah memperoleh pegangan majoriti dalam iPrice, platform perbandingan harga terkemuka di Asia Tenggara.

Memetik laporan rasmi, melalui pelaburan strategik tersebut, iPrice berpeluang untuk mempercepatkan pertumbuhannya dengan memanfaatkan sinergi antara kedua-dua kumpulan.

“Dengan kepakaran luas Bukalapak dalam e-dagang dan pangkalan pengguna setia iPrice dan teknologi terlibat, kami yakin boleh membuka kunci potensi penuh platform masing-masing,” kata Willix Halim, Ketua Pegawai Eksekutif Bukalapak.

Nilai pengambilalihan dan pelaburan tersebut tidak didedahkan oleh kedua-dua pihak.

iPrice akan terus beroperasi sebagai entiti bebas, mengekalkan kedudukan neutralnya terhadap pengguna dan bekerjasama dengan kumpulan peniaga dan penjual yang luas.

Syarikat itu ditubuhkan pada Oktober 2014 di Kuala Lumpur, Malaysia dan berkembang pada tahun yang sama dengan menjadi pemain aktif dalam industri e-dagang di enam negara lain: Singapura, Hong Kong, Indonesia, Filipina, Thailand, dan Vietnam.


Syarikat EV Milik Tan Sri Syed Mokhtar Bakal Disenaraikan Di NASDAQ, Nilai Gabungan RM23 Bilion

Pembuat kereta sport Lotus, yang dimiliki oleh hartawan Tan Sri Syed Mokhtar Albukhary dengan 49% kepentingan melalui Etika Automotive Sdn Bhd, merancang penyenaraian unit kenderaan elektrik (EV) mewahnya di Amerika Syarikat, lapor The Edge Markets.

Lotus Technology Inc, bahagian EV mewah Lotus, berkata penyenaraian itu akan dijalankan melalui penggabungan antara Lotus Tech dan L Catterton Asia Acquisition Corp (LCAA).

Nilai syarikat gabungan itu kira-kira AS$5.4 bilion (~RM23 bilion), dengan mengambil kira tunai AS$288 juta (~RM1.2 bilion) dalam akaun amanah LCAA, kata Lotus Tech dalam satu kenyataan.

Semua pemegang ekuiti sedia ada, termasuk Zhejiang Geely Holding Group, Etika dan NIO Capital, dijangka mengekalkan kepentingan mereka, secara kolektif memiliki 89.7% kepentingan dalam syarikat gabungan itu.

Manakala Geely pula masih memiliki baki 51% kepentingan dalam Lotus.

Lotus Tech berkata selepas penggabungan itu selesai, ia akan mengekalkan nama semasanya, dan pasukan kepimpinan semasanya yang diketuai oleh Ketua Pegawai Eksekutif Qingfeng Feng akan terus menerajui syarikat gabungan itu, menyasarkan untuk penghantaran SUV elektrik pertamanya pada suku pertama tahun ini.

Deutsche Bank bertindak sebagai penasihat kewangan untuk latihan korporat, dengan Skadden, Arps, Slate, Meagher & Flom sebagai penasihat undang-undang antarabangsa.

Credit Suisse Securities (USA) LLC berkhidmat sebagai penasihat pasaran modal, dan Shearman & Sterling LLP bertindak sebagai penasihat undang-undang antarabangsa kepada Credit Suisse Securities (USA) LLC.

Lotus Tech juga telah membentuk perkongsian pembuatan dengan Geely untuk memanfaatkan kapasiti pengeluaran pembuat kereta China itu.

Terdahulu, satu laporan menyatakan Syed Mokhtar juga sedang meninjau untuk menjalankan kajian semula strategik perniagaannya, termasuk kemungkinan menswastakan DRB-Hicom Bhd.

*Ikuti Facebook dan Instagram VOCKET CAR CLUB untuk ketahui perkembangan dan isu semasa automotif dari dalam dan luar negara.


Syarikat Groupon Sedia Untuk Dijual

Sekiranya anda aktif online shopping beberapa tahun lalu, kami yakin anda cukup tahu dengan laman web Groupon yang berjaya menawarkan promosi yang pelbagai buat para pengguna.

Terbaru, setelah 10 tahun bergerak secara sendirian, nampaknya syarikat dengan penawaran kupon ini sedia untuk menjual syarikatnya kepada syarikat yang berminat untuk meneruskan operasi.

Untuk pengetahuan anda, Groupon berjaya meletakkan syarikat mereka sebagai syarikat teknologi kedua terbesar pada tahun 2011 iaitu tiga tahun selepas dilancarkan. Google antara yang berminat untuk membeli Groupon pada tahun tersebut dengan nilai $6 bilion namun Groupon menolaknya atas alasan nilai penawaran Google terlalu rendah.

Hampir sedekad dilancarkan, Groupon kini dinilai pada harga $2.4 bilion dan sedang mencari syarikat yang berminat untuk membeli syarikat mereka. Berikut merupakan merupakan saham dan jumlah jualan tahunan syarikat Groupon sejak enam tahun terakhir ini.

Difahamkan kegagalan Groupon berlaku disebabkan kehadiran laman web e-commerce lain yang berjaya menawarkan penawaran diskaun dan kupon yang lebih baik. Selain itu, rangkaian produk yang ditawarkan Groupon juga kurang menarik perhatian ramai berbanding laman web lain. Mampukah Groupon bangkit semula?


Syarikat Huawei Didakwa Mencuri Rahsia Perdagangan Melalui Sebuah Bank Global

Syarikat Huawei Technologies Co Ltd telah didakwa dalam 13 pendakwaan dimana syarikat tersebut didakwa telah memperdaya sebuah bank global dan pihak berkuasa Amerika Syarikat berkaitan hubungannya dengan anak syarikat, Skycom Tech dan Huawei Device USA Inc.

Pihak Amerika Syarikat telah mendakwa ketua pegawai kewangan Huawei di atas kesalahan melakukan penipuan untuk melanggar sekatan terhadap Iran yang membolehkan pihak mereka menjalankan perniagaan di Iran.

Syarikat Huawei juga didakwa telah mencuri rahsia perdagangan, penipuan menggunakan teknologi maklumat dan telekomunikasi (ICT). Pada masa yang masa, syarikat tersebut juga dituduh mencuri teknologi robotik yang dikenali sebagai “Tappy” daripada syarikat penerbangan T-Mobile US Inc untuk menguji ketahanan telefon pintar.

Namun, pihak Huawei telah menjelaskan bahawa kedua-dua syarikat tersebut telahpun menyelesaikan pertikaian mereka pada tahun 2017 yang lalu. Untuk pengetahuan sebelum ini, syarikat Huawei sebelum ini pernah dituduh mencuri maklumat melalui rangkaian 5G yang ditawarkan buat negara Australia dan New Zealand.


Syarikat Induk Celcom Dan Digi Dalam Perbincangan Untuk Bergabung

Siapa sangka dua syarikat gergasi telko di Malaysia iaitu Axiata Group Bhd dan Norwegian Telenor Group yang menawarkan perkhidmatan rangkaian Celcom dan Digi di Malaysia dilaporkan sedang berbincang untuk menyatukan operasi mereka di Asia.

Berdasarkan laporan daripada The Edge Markets, perbincangan ini turut melibatkan jumlah pegangan saham serta rangkaian yang ditawarkan Axiata dan Telenor di beberapa buah negara melibatkan Indonesia, Thailand, Kemboja dan Sri Lanka.

Laporan ini dikuatkan lagi apabila Celcom dan Digi pada pagi ini menggantung sementara perdagangan di Bursa Malaysia dimana ramai yang mengaitkannya dengan gabungan dua jenama besar ini.

Sekiranya perbincangan ini berjaya mencapai kata sepakat, pastinya agak menarik untuk menyaksikan bagaimana kedua-dua syarikat ini mampu bekerjasama dalam menawarkan pelan yang lebih baik buat pengguna dengan rangkaian yang lebih luas.

Gabungan yang bakal dijalinkan ini bakal turut melibatkan lebih 300 juta pengguna dua syarikat ini di Asia. Pastinya harga yang lebih kompetitif ditawarkan dalam usaha untuk bersaing dengan telko lain yang turut menawarkan rangkaian internet yang luas.


Syarikat Induk Louis Vuitton Kini Buat Sanitizer Percuma Di Kilang ‘Perfume’ Mereka

Ketika ada yang ambil kesempatan, ada yang mahu beri secara percuma. Syarikat induk Louis Vuittion, LVMH Moët Hennessy mengumumkan kilang mereka yang biasanya menghasilkan minyak wangi dan barangan kosmetik akan mula menghasilkan sanitizer beralkohol bagi menangani penularan COVID-19 di Paris.

12 tan sanitizer akan dihasilkan secepat mungkin di kilang yang biasanya menghasilkan minyak wangi untuk jenama seperti Christian Dior, Guerlain dan Givenchy.

LVMH, the world’s biggest luxury company, is switching all of its perfume and cosmetic factories (behind Christian Dior, Guerlain etc) to making hand sanitiser gel that will be delivered free across France to address to address critical shortage of antibac gel

— Ashley Armstrong (@AArmstrong_says) March 15, 2020

Buat masa ini, sanitizer ini akan dihantar ‘tanpa bayaran’ ke 39 hospital awam di seluruh Paris. Keputusan untuk menghasilkan sanitizer ini juga dibuat oleh syarikat tersebut dengan sangat pantas, tidak sampai sehari selepas mereka membuat cadangan kepada pihak berkuasa.

Paris pada ketika ini turut dilanda kekurangan gel sanitizer dan sudah ada yang menjual semula sanitizer pada harga yang lebih tinggi.

For the science debate around hand gel the release states hydro alcoholic sanistiser. (antibac was my shorthand) Gels with more than 60% alcohol found to be effective

LMMH MOET Hennessy merupakan syarikat Perancis di sebalik jenama besar antarabangsa seperti lain Fenty Beauty dan Benefit Cosmetics. Ini merupakan satu inisiatif daripada LVMH untuk mengisi kekurangan produk sedemikian di Eropah dan sedikit sebanyak memberi perlindungan kepada orang ramai daripada dijangkiti COVID-19.

Ia merupakan satu tindakan yang harus dipuji kerana LVMH perlu menghentikan seketika penghasilan beberapa jenama minyak wangi paling laris mereka untuk menghasilkan sanitizer gel ini. Mungkin ini merupakan salah satu cara mereka mengucapkan terima kasih kepada pelanggan yang sentiasa menyokong jenama di bawah LVMH selama ini.

Tidak seperti negara lain, warga Belanda beratur panjang untuk membeli ganja berbanding makanan dan tisu selepas kerajaan kerajaan Belanda mengumumkan lockdown bagi mengelak penularan COVID-19, baca lagi tentangnya pada pautan di bawah.

Rakyat Belanda Panik, Beratur Beli Bekalan Ganja Selepas Kerajaan Isytihar ‘Lockdown’

Media Perancis Puji Cara Hidup Islam, Percaya Mampu Cegah COVID-19 Daripada Merebak

Penganut Hindu Di India Minum Air Kencing Lembu, Percaya Mampu Sembuhkan COVID-19


Syarikat Induk LV, LVMH Bakal Mula Menawarkan Hotel Mewah

Nampaknya LVMH selaku syarikat induk bagi LV bakal menawarkan sesuatu yang lebih mewah buat para pengguna selain daripada koleksi pakaian dan kelengkapan. Terbaru, LVMH kini bakal tampil dengan hotel mewah yang pastinya akan menawarkan anda penginapan yang mewah dan selesa. Ini merupakan satu perkara yang baik untuk industri perhotelan.

Menurut Business of Fashion, LVMH mempunyai rancangan untuk melancarkan sebuah hotel, restoran, spa dan kedai Celine yang berpotensi di salah satu bangunan. Malah, LVMH bukan hanya mahu menjadi barangan mewah tetapi mahu pengalaman mewah boleh dirasai dan kami mahu berada dalam kedua-dua segmen tersebut menurut Ketua Pegawai Eksekutif LVMH, Bernard Arnault.

Untuk pengetahuan anda, sebelum ini LVMH telah mengambil alih Hotel Belmond pada tahun 2018 dan akan menyertai rangkaian hotel milik LVMH Cheval Blanc dan Bulgari Hotels. Hotel yang bakal dibuka oleh LVMH dijangka akan dibuka pada 2022 dan akan tampil dengan restoran dan spa. Agaknya berapakah harga yang bakal diletakkan LVMH untuk menginap satu malam di hotel dibawah kendalian mereka


Syarikat Induk Marlboro Cadang Untuk Hentikan Pengeluaran Rokok

Syarikat induk Marlboro, Philip Morris International (PMI) semalam telah mengumumkan cadangan untuk menghentikan pengeluaran dan penjualan produk tembakau. Selain daripada Marlboro, rokok berjenama Chesterfield juga merupakan salah satu produk keluaran anak syarikat PMI juga.

Langkah ini sebenarnya telah bermula hujung tahun lepas apabila PMI secara terbuka telah menyokong kempen berhenti merokok di United Kingdom sebagai salah satu cara untuk mencapai matlamat pemberhentian penjualan rokok.

Namun, usaha tersebut mendapat kecaman daripada kumpulan perubatan penyelidikan kanser UK dengan mengatakan PMI sebenarnya mempunyai motif terselindung iaitu mempromosikan produk sampingan.

Terkini PMI sedang berusaha untuk mengeluarkan produk nikotin bebas asap yang dipercayai akan mengurangkan risiko kepada perokok pasif. Setakat ini PMI telah membuat pelaburan sebanyak $4.5 billion (~RM18.4 billion) untuk tujuan penyelidikan dan pembangunan produk terbaharu tersebut.

#RealDeal. Nak dapatkan handphone power 8GB RAM + 128GB Storage? Jom tonton video ini.


Syarikat Induk Shopee Akan Tingkatkan Pelaburan Di Malaysia, Bakal Buka 2,000 Peluang Pekerjaan

Kita baru sahaja mendengar berkenaan negara kita bakal menerima pelaburan sebanyak RM30 bilion daripada Intel. Hal ini sekaligus memberi impak yang positif terhadap ekonomi negara.

Kini Tengku Zafrul berkongsi tentang hasrat syarikat induk Shopee, SEA Limited yang mahu meningkatkan pelaburan di Malaysia.

Dikatakan syarikat SEA Limited bakal meningkatkan pelaburan di Malaysia termasuk membuka pusat perkomputeran awan global di Kulai serta menambah gudang logistik mega di  Bukit Raja Klang.

Lebih 2,000 peluang pekerjaan yang dijangka akan diwujudkan buat rakyat tempatan menerusi pelaburan ini. Beliau juga mengatakan akan sentiasa berusaha untuk menarik pelaburan dan mencipta pekerjaan demi kesejahteraan rakyat Malaysia.


Aktivis Dakwa Goodyear Malaysia Tindas Pekerja, Minta Pihak Berkuasa Amerika Syarikat Siasat

Kumpulan hak asasi Liberty Shared telah meminta pihak berkuasa Amerika Syarikat untuk menyiasat syarikat Goodyear Tyre & Rubber Co yang beroperasi di Malaysia berhubung tuduhan menyalahgunakan pekerja, kata kumpulan itu kepada Reuters.

Kumpulan anti pemerdagangan manusia yang berpusat di Hong Kong mengatakan petisyennya kepada pihak kastam AS pada bulan Jun adalah berdasarkan tuntutan undang-undang dan laporan polis yang dibuat oleh pekerja migran. Ia juga mungkin merupakan usaha pertama membuka pekung terhadap anak syarikat milik Amerika yang bertapak di Asia Tenggara.

Kata pengarah urusan kumpulan, Duncan Jepson dalam satu kenyataan kepada media bahawa situasi dan perlakuan yang para pekerja migran alami memenuhi indikator buruh paksa yang dikeluarkan oleh Organisasi Buruh Antarabangsa(ILO).  Manakala bagi pihak ILO, mereka mengambil maklum mengenai tuduhan ke atas Goodyear Malaysia tetapi tidak dapat mengesahkan kerana ia berlaku di peringkat dasar dan sektoral.

Mei lalu, Goodyear Malaysia telah didakwa tidak membayar gaji, memaksa pekerja bekerja lebih masa, ugutan dan intimidasi. Tuduhan itu dibuat oleh pekerja asing dari India, Myanmar dan Nepal, lapor Free Malaysia Today.

Goodyear, salah satu pembuat tayar terbesar di dunia, mengatakan pihaknya tidak mengetahui adanya petisyen mengenai kes tersebut. Goodyear juga menambah bahawa ia mempunyai dasar yang kuat untuk melindungi hak asasi manusia.

“Kami memandang serius setiap tuduhan mengenai tingkah laku yang tidak betul dan berkomitmen untuk memastikan bahawa amalan perniagaan kami dan rakan sekutu, operasi dan rantaian bekalan kami mematuhi semua syarat undang-undang dan keperluan dalam polisi kami,” kata jurucakap dalam e-mel seperti yang dilaporkan oleh The Edge.

Untuk rekod, Malaysia yang mempunyai berjuta pekerja asing telah menghadapi pelbagai tuduhan mengenai amalan buruh dan berada di tangga terburuk bulan ini dalam laporan tahunan AS mengenai perdagangan manusia.

Tuduhan sama turut berlaku pada tahun lalu mengenai pengeluar minyak sawit Malaysia, Sime Darby Plantation Bhd sehingga mendorong pihak berkuasa AS untuk menyekat barangan import kerana disyaki telah menyalahgunakan pekerja.

Media AS dakwa wujud ‘layanan kejam’ terhadap wanita di ladang sawit Malaysia dan Indonesia. Klik pautan di bawah untuk membaca.

Media AS Dakwa Wujud ‘Layanan Kejam’ Terhadap Wanita Di Ladang Sawit Malaysia Dan Indonesia

Dokumentari Ini Papar Realiti Sebenar Pekerja Warga Asing Di Syarikat Top Glove Malaysia

Amerika Syarikat Tahan Sarung Tangan Getah Buatan Syarikat Malaysia Daripada Memasuki Negara


Syarikat Ini Cari Pekerja, Anda Akan Dibayar RM30,000 Untuk Menonton 700 Episod The Simpsons

Bagi anda yang suka menonton siri ini sejak sekian lama, ada tawaran kerja menarik untuk anda. Dengan hanya duduk atau berbaring sambil menonton The Simpson, anda akan dibayar sebanyak USD $ 7000 ribu atau RM30,000 ditambah satu kotak yang penuh dengan donat setiap minggu.

Tawaran kerja ini dibuka oleh laman web kasino Britain, Platin Casino. Mereka mencari seseorang yang sanggup untuk menonton 33 musim atau 700 episod The Simpsons dan The Simpsons Movie (2007), hanya dalam masa lapan minggu.

Would you like to be paid 6800 dollars to watch and analyze the Simpsons? Apparently you now can.

Per Newsweek: “Platin Casino is looking to hire a Simpsons Series Analyst to consume the entire back catalog of Homer, Marge, Lisa, Bart and Maggie's exploits in Springfield” pic.twitter.com/gLsKQsjQH7

— TRAFON(s Backup Account) (@RiseFallNickBck) October 13, 2021

Selain menonton, anda juga harus memperhatikan perkara penting yang ada dalam siri animasi tersebut. Tujuannya adalah untuk menganalisis dan membuktikan teori popular bahawa The Simpsons mampu meramalkan masa depan.

“Dalam industri ini, kami ingin meramalkan masa depan. Oleh itu, tawaran ini untuk membantu kami meramalkan kemungkinan,” jelas syarikat itu, seperti dilaporkan oleh Screen Rant. Syarat lain yang diberikan oleh Platin Casino ialah anda mesti fasih berbahasa Inggeris, mempunyai komputer, dan berumur lebih dari 18 tahun.

Persis baju siri The Simpsons, busana ungu Kamala Harris jadi bualan netizen. Untuk bacaan lanjut klik pautan di bawah.

Persis Baju Siri ‘The Simpsons’, Busana Ungu Kamala Harris Jadi Perbualan Netizen

Ramalan Kartun The Simpsons Tahun Lalu Akhirnya Jadi Kenyataan Pada Hari Ini

‘The Simpsons’ Ramal Pembelian Fox Oleh Disney Sejak 20 Tahun Yang Lalu


Syarikat Ini Sanggup Bayar RM9,950 Kepada Mereka Yang Mampu Hidup 24 Jam Tanpa Gadget

Sejak sedekad ini terakhir ini, tidak dinafikan penggunaan telefon pintar sangat mempengaruhi hidup seseorang. Penggunaan telefon pintar untuk menguruskan kerja seharian atau melayari media sosial juga nampaknya sudah mulai menjadi kebiasaan buat orang ramai tidak mengira tempat dan masa.

Melihat kepada jumlah yang tinggi ‘ketagihan’ orang ramai terhadap gadget, sebuah syarikat perbandingan produk iaitu Reviews.org sedia menawarkan $2,400 (~RM9,950) buat mereka yang mampu menjalankan tugas yang kini dianggap agak mustahil iaitu bebas daripada sebarang gadget dalam tempoh 24 jam.

Dinamakan sebagai digital detox challenge, seseorang yang mengikuti cabaran ini tidak dibenarkan untuk menggunakan sebarang gadget terdiri daripada telefon pintar, TV, permainan video komputer dan juga jam pintar.

Walau bagaimanapun, syarikat ini sedia menawarkan hiburan bukan gadget buat mereka para peserta terdiri daripada permainan papan atau set untuk melukis dengan harga $200 (~RM829.10) sepanjang mengisi masa lapang dalam tempoh 24 jam.

Untuk pengetahuan, ini bukanlah kali pertama syarikat di Australia ini menjalankan cabaran unik. Pada tahun 2019, syarikat ini pernah menggajikan lima individu untuk menonton 30 filem yang terkandung di Disney+ sepanjang 30 hari. Sekiranya anda ditawarkan dengan tawaran yang hampir sama. Sanggupkah anda mengikuti cabaran ini dalam meraih ganjaran yang besar ini?

Tular pada minggu ini apabila rider makanan ini bakal meraih bonus sebanyak RM56,870 selepas berjaya melengkapkan 21,500 pesanan pelanggan.

Berjaya Lengkapkan 21,500 Pesanan, ‘Rider’ Makanan Ini Bakal Terima Bonus Sebanyak RM56,870

Baru Sahaja Dilantik Sebagai CEO, Jalil Rasheed ‘Borong’ 70,000,000 Saham Berjaya Bernilai RM20.3 Juta


Syarikat Ini Tawar Gaji Sebanyak RM300,000, Kerja Anda Hanya Perlu Rasa Gula-Gula

Pernahkah anda terbayang bahawa suatu hari nanti anda akan dibayar dengan nilai yang tinggi hanya untuk sebuah pekerjaan yang hanya ditugaskan untuk merasa gula-gula? Percaya atau tidak, pekerjaan sebagai Ketua Pegawai Rasa Gula-Gula wujud dan mereka dianggap sebagai profesional di industri makanan.

Sebuah syarikat Kanada dengan nama Candy Funhouse telah membuka peluang kepada orang ramai untuk menjadi Ketua Pegawai Rasa Gula-Gula pertama di dunia. Tugas anda hanya satu, merasa gula-gula yang dikeluarkan oleh syarikat terbabit dan bawa pulang gaji sebanyak CA$100,000 atau sekitar RM346,854.

Sebagai pegawai yang ditugaskan untuk menguji gula-gula, anda boleh memilih untuk masuk ke pejabat atau bekerja terus dari rumah.

“Kami sedang mencari Ketua Pegawai Gula-gula yang pertama dan satu-satunya di dunia! Anda berpeluang untuk bekerja dari rumah atau bekerja sama ada di Toronto, Kanada atau Newark, New Jersey, dengan bayaran sehingga CA$100,000 setiap tahun untuk menerajui Strategi Gula-gula ‘FUNhouse’.

“[Tugas anda] termasuk meluluskan semua gula-gula dalam inventori dan memutuskan sama ada untuk meluluskan setiap hidangan dengan ‘Cop Kelulusan CCO (Ketua Pegawai Gula-gula)’,” kata syarikat itu dalam satu penerangan tugas seorang pegawai gula-gula.

Selain itu, anda juga akan ditugaskan untuk menguji lebih daripada 3,500 produk gula-gula sebulan, menjalankan mesyuarat lembaga gula-gula dan memutuskan produk yang akan dikeluarkan oleh Candy Funhouse.

Lebih menarik lagi, tawaran ini dibuka kepada mereka yang berumur lima tahun ke atau lebih. “Apa yang anda perlukan hanyalah semangat untuk gula-gula, budaya pop, dan gigi manis!” Kata Candy Funhouse.

Setakat laporan ini ditulis, lebih 200 orang sudah memohon jawatan ini di halaman LinkedIn Candy Funhouse.

Pemungut sampah di Singapura bakal terima kenaikan gaji sehingga RM10,000 sebulan. Rujuk pautan di bawah untuk membaca.

Pemungut Sampah Di Singapura Bakal Terima Kenaikan Gaji Sehingga RM10,000 Sebulan

Gaji Pokok Hanya RM550, ‘Pay Slip’ Pengawal Keselamatan Ini Cetus Perdebatan Netizen

Ini Kisah Gaji Kilang Selepas Saya Dapat Diploma Kejuruteraan Awam


Syarikat Ini Tawar RM5,800 Hanya Untuk Tidur Tapi Ini Apa Yang Perlu Anda Tahu

Bayangkan anda hanya pakai baju tidur ke tempat kerja dan tidur sepanjang waktu kerja. Pasti seronok, lagi-lagi apabila hujung bulan dapat gaji.

Terbaharu, sebuah syarikat Wakefit Innovations Pvt. Ltd di India tawarkan program latihan industri yang pastinya akan menarik ramai orang. Jika anda menjalani latihan industri di syarikat tersebut, anda hanya perlu tidur sahaja pada waktu bekerja selama 9 jam sehari dalam masa 100 hari.

Nampak mudah, bukan? Akan tetapi, terdapat syarat yang anda perlu ikuti dimana anda tidak dibenarkan untuk menggunakan laptop atau telefon pintar ketika waktu tersebut.

Untuk pengetahuan anda, syarikat itu sebenarnya pengeluar sleep tracker dan memerlukan orang untuk mengujinya. Adakah anda sanggup untuk jalani internship ini dan terima bayaran sebanyak Rs 1 lakh (~RM5,800)?

Sebelum ini, Nasa juga tawarkan sejumlah wang untuk anda jadi sukarelawan hanya untuk berbaring selama dua bulan. Klik pautan di bawah untuk ketahui lebih lanjut.

NASA Bakal Bayar Anda RM74,939 Untuk Berbaring Selama Dua Bulan

PLUS Bakal Hadir Dengan Kapsul Tidur Di R&R Mulai Tahun Depan

Hotel Di Jepun Tawar Bilik Hanya RM4.95 Semalam Tetapi Ini Syarat Pelik Yang Anda Perlu Setuju


Syarikat Ini Tawar RM8.75 Billion Untuk Memulihkan MAS Dan Menyelamatkan 6,000 Pekerjaan

The Malaysian Insider melaporkan, sebuah syarikat yang tidak begitu dikenali, Jentayu Danaraksa Sdn Bhd membuat cadangan bernilai RM8.75 bilion untuk memulihkan Malaysia Airlines (MAS), dengan berkata mereka boleh menyelamatkan 6,000 pekerjaan yang kini terpaksa diberhentikan.

Syarikat itu berkata, cadangan itu termasuk penjualan dan pembelian balik kapal terbang digunakan penerbangan nasional itu yang kini dimiliki Khazanah Nasional Bhd dan sedang disusun semula dengan nilai RM6 bilion.

“Cadangan ini termasuk pertimbangan kewangan sehingga RM8.75 bilion (AS$2.5 bilion) dengan tawaran termasuk Khazanah Nasional menjadi rakan kongsi dalam JD Leading, sebuah syarikat penerbangan baru selepas pengambilan Penerbangan Malaysia Bhd (PMB), melalui satu pemberian syer strategik dalam JD Leasing tanpa kos,” kata Pengarah Urusan Jentayu Feriz Omar yang disiarkan dalam akaun Facebooknya.

“JD Leasing mengenal pasti rakan strategik dengan prestasi yang terbukti dalam pajakan pesawat global dan perniagaan.

“JD Leasing berjanji untuk membayar sehingga RM5.25 bilion (AS%1.5 bilion) untuk memperoleh pesawat MAS melalui jualan dan pajakan balik, perjanjian dengan pengurusan MAS Newco tertakluk kepada terma dan syarat untuk dipersetujui, termasuk jenis pesawat, umur dan nilai sisa,” katanya dalam kenyataan itu.

Ia berkata JD Leasing juga akan berusaha membiayai semula RM3.5 bilion (AS$1 bilion) bon yang dikeluarkan PMB, yang akan matang pada 2016, dan menjanjikan syarikat penerbangan bermasalah itu “kadar istimewa” jika mereka memajak pesawat daripada mereka.

“Jentayu Danaraksa berusaha untuk menyokong MAS di bawah polisi Langit Terbuka Asean yang akan bermula pada 2015 dengan cara membawa penumpang ke destinasi yang belum diberikan khidmat olehnya.

“Dengan mengambil kira semua ini, kami percaya kerajaan hanya perlu menyuntik kurang daripada RM6.0 bilion yang diperuntukkan di bawah pelan 12-perkara,” katanya.